
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1790 


31 Δεκεμβρίου 2001 


ΑΠΟΦΑΣΕΙ Σ 

Αριθ. 11141 

Έγκριση Μερικής Τροποποίησης Οργανισμού Εσω¬ 
τερικής Υπηρεσίας του Δήμου Μεγαρέων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
τροποποιήθηκε από το άρθρο 26 του Ν. 1832/89 και αντι- 
καταστάθηκε με το άρθρο 8 παρ.5 του Ν. 2307/95. 

2. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας, Ρύθμιση των θεμάτων για 
την Τοπική Αυτ/ση και άλλες διατάξεις». 

3. Τις διατάξεις του Δημοτικού και Κοινοτικού Κώδικα 
Π.Δ. 410/95 ειδικότερα δετών άρθρων 106, 228-232. 

4. Τις διατάξεις του άρθρου 106 του Ν.2362/95 « περί 
Δημοσίου Λογιστικού Ελέγχου, των δαπανών του Κρά¬ 
τους και άλλες διατάξεις». 

5. Το αριθ. 13/4.12.2001 Πρακτικό Υπηρεσιακού Συμ¬ 
βουλίου Περιφέρειας Αττικής - Δ/νσης Τοπ. Αυτ/σης και 
Διοίκησης Δυτ. Αττικής, στο οποίο διατυπώνει την σύμ¬ 
φωνη γνώμη του επί της αριθ.497/2001 Απόφασης Δημο¬ 
τικού Συμβουλίου Δήμου Μεγαρέων, περί «Έγκρισης Με¬ 
ρικής Τροποποίησης του Οργανισμού Εσωτερικής Υπη¬ 
ρεσίας του Δήμου Μεγαρέων». 

6. Την αριθ. 497/2001 Απόφασης Δημοτικού Συμβουλί¬ 
ου Δήμου Μεγαρέων, περί «Έγκρισης Μερικής Τροπο¬ 
ποίησης του Οργανισμού Εσωτερικής Υπηρεσίας του Δή¬ 
μου του». 

7. Τις διατάξεις του ισχύοντος Οργανισμού Εσωτερικής 
Υπηρεσίας του Δήμου Μεγαρέων.(ΦΕΚ 2201/22.12.1999 
τ.Β.), αποφασίζουμε: 

Εγκρίνουμε την αριθ. 497/2001 Απόφαση Δημοτικού 
Συμβουλίου Δήμου Μεγαρέων, περί «Έγκρισης Μερικής 
Τροποποίησης του Οργανισμού Εσωτερικής Υπηρεσίας 
του Δήμου» του ως εξής: 

Άρθρο Ιο 

Τις υπηρεσίες του Δήμου συγκροτούν: 

1. Το Γραφείο Δημάρχου 

2. Η Δ/νση Διοικητικών και Οικονομικών Υπηρεσιών 

3. Η Δ/νση Τεχνικών Υπηρεσιών 


Άρθρο 2ο 

Το Γ ραφείο Δημάρχου, η Δ/νση Διοικητικών & Οικονομι¬ 
κών Υπηρεσιών και η Δ/νση Τεχνικών Υπηρεσιών διαμορ¬ 
φώνονται με τα κάτωθι τμήματα και γραφεία: 

1. ΓΡΑΦΕΙΟ ΔΗΜΑΡΧΟΥ 

α) Ιδιαίτερο Γ ραφείο Δημάρχου 
β) Γ ραφείο Αντιδημάρχων 
γ) Γ ραφείο Ειδικών Συνεργατών 
δ) Γ ραφείο Δημοσίων Σχέσεων 
ε) Γ ραφείο Προγραμματισμού 

2. Δ/ΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 
Α) ΓΡΑΦΕΙΟ ΔΙΕΥΘΥΝΤΟΥ 

Πρόί'σταται υπάλληλος κλάδων ΠΕΙ, ΤΕ17, ΔΕΙ 

Β) ΤΜΗΜΑ ΔΙΟΙΚΗΤΙΚΟ 
Β1) Γραφείο Προϊσταμένου 

Επιλέγεται υπάλληλος των κλάδων ΠΕΙ ή ΤΕ17 ή ΔΕΙ 
Β2) Γ ραφείο Προσωπικού 

Β3) Γ ραφείο Δημοτικής Καταστάσεως & Δημοτολογίων 
Β4) Γ ραφείο Εκλογών 

Β5) Γ ραφείο Μητρώων Αρρένων, Στρατολογίας, Λη¬ 
ξιαρχείου, Πολιτικών Γάμων και Στατιστικής 
Β6) Γ ραφείο Δημοτικού Σ/λίου και Δημαρχιακής Επι¬ 
τροπής 

Β7) Γραφείο Πρωτοκόλλου, Διεκπεραίωσης και Αρχεί¬ 
ου 

Β8) Γ ραφείο Δημοτικών Ν.Π.Δ.Δ. και Δημοτικής Επιτρο¬ 
πής Παιδείας 

Β9) Γραφείο Κοινωνικών Υπηρεσιών 
Β10) Γ ραφείο Διεκπεραιωτικών Καθηκόντων 
Β11) Γ ραφείο Ιστορικού - Λαογραφικού Αρχείου - Ξενα¬ 
γήσεων 

Γ) ΤΜΗΜΑ ΟΙΚΟΝΟΜΙΚΟ 
Γ1) Γ ραφείο Προϊσταμένου 

Επιλέγεται υπάλληλος των κλάδων ΠΕΙ ή ΤΕ17 ή ΔΕΙ 
Γ2) Γ ραφείο Βεβαιώσεως Τελών - Δικαιωμάτων - Φόρων 
- Εισφορών - Λαϊκών Αγορών 
Γ3) Γ ραφείο Δημοτικής Περιουσίας - Δημοτικών Επιχει¬ 
ρήσεων - Νεκροταφείου - Σφαγείων 
Γ4) Γ ραφείο Χορήγησης Αδειών Λειτουργίας Καταστη¬ 
μάτων 

Γ5) Γ ραφείο Εκκαθάρισης & Εντολής Δαπανών 
Γ6) Γ ραφείο Προϋπολογισμού - Απολογισμού 

Γ7) Γραφείο Προμηθειών& Διαχείρισης Υλικού Αποθήκης 
Γ8) Γ ραφείο Μηχανοργάνωσης & Μηχανογράφησης 

Δ) ΤΜΗΜΑ ΤΑΜΕΙΑΚΗΣ ΥΠΗΡΕΣΙΑΣ 
Δ1) Γραφείο Προϊσταμένου 

Επιλέγεται υπάλληλος των κλάδων ΠΕΙ ή ΤΕ17ή ΔΕΙ 
Δ2) Γ ραφείο Εισπράξεων - Εσόδων 
Δ3) Γ ραφείο Πληρωμών 

Ε) ΤΜΗΜΑ ΕΙΔΙΚΗΣ ΥΠΗΡΕΣΙΑΣ (ΔΗΜΟΤΙΚΗΣ ΑΣΤΥ¬ 
ΝΟΜΙΑΣ) 

Επιλέγεται υπάλληλος ΠΕΙ ή ΔΕΙ ή ΔΕ23 
3. Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ 

Α) ΓΡΑΦΕΙΟ ΔΙΕΥΘΥΝΤΟΥ 
Προΐσταται υπάλληλος των κλάδων ΠΕ3 ή ΠΕ4 
Β) ΤΜΗΜΑ ΜΕΛΕΤΩΝ - ΕΡΓΩΝ 
Β1) Γ ραφείο Προϊσταμένου 

Επιλέγεται υπάλληλος των κλάδων ΠΕ3 ή ΠΕ4 ή ΠΕ5 ή 
ΠΕ6 ή ΤΕ3 ή ΤΕ4 
Β2) Γ ραφείο Μελετών 
Β3) Γ ραφείο Έργων 

Β4) Γραφείο Συντήρησης και Επισκευής κτιριακών 
εγκαταστάσεων 

Γ) ΤΜΗΜΑ ΕΞΩΤΕΡΙΚΩΝ ΥΠΗΡΕΣΙΩΝ 
Γ1) Γ ραφείο Προϊσταμένου 

Επιλέγεται υπάλληλος των κλάδων ΠΕ5 ή ΠΕ9 ή ΤΕ4 
ήΤΕ13 ή ΔΕ5 

Γ2) Γ ραφείο Καθαριότητος 
Γ3) Γραφείο Πρασίνου και Παιδικών Χαρών 
Γ4) Γ ραφείο Κίνησης και Συντήρησης οχημάτων 
Γ5) Γ ραφείο Ηλεκτροφωτισμού 

Δ) ΤΜΗΜΑ ΠΟΛΕΟΔΟΜΙΑΣ 
Δ1) Γραφείο Προϊσταμένου 

Επιλέγεται υπάλληλος των κλάδων ΠΕ3 ή ΠΕ4 ή ΠΕ5 ή 
ΠΕ6 ή ΤΕ3 ή ΤΕ4 
Δ2) Γ ραφείο Έκδοσης Αδειών 

Δ3) Γ ραφείο Τ οπογραφικών Εφαρμογών - Απαλλοτριώ¬ 
σεων - Κτηματολογίου 
Δ4) Γ ραφείο Αυθαιρέτων και Επικινδύνων 
Δ5) Γραφείο Ε. Π. Α. 

Δ6) Γ ραφείο Ειδικών Μελετών & Προστασίας Περιβάλ¬ 
λοντος 

Άρθρο 3ο 

Η οργανική σύνθεση και κατάταξη των θέσεων του προ¬ 
σωπικού του Δήμου κάθε κατηγορίας σε κλάδους ορίζε¬ 
ται ως εξής: 

1. ΚΑΤΗΓΟΡΙΑ ΠΕ 

α) Έξι (6) θέσειςτου κλάδου ΠΕΙ Διοικητικού με βαθμό 
Δ-Α 

β) Πέντε (5) θέσειςτου κλάδου ΠΕ3 Πολιτικών Μηχανι¬ 
κών με βαθμό Δ-Α 

γ) Δύο (2) θέσειςτου κλάδου ΠΕ4 αρχιτεκτόνων με βαθ¬ 
μό Δ-Α 

δ) Δύο (2) θέσεις του κλάδου ΠΕ5 Μηχανολόγων - Μη¬ 
χανικών με βαθμό Δ-Α 

ε) Δύο (2) θέσειςτου κλάδου ΠΕ6 Τοπογράφων Μηχα¬ 
νικών με βαθμό Δ-Α 

στ) Μία (1) θέση του κλάδου ΠΕ7 Χημικών Μηχανικών 
ζ) Μία (1) θέση του κλάδου ΠΕ9 Γεωπόνων με βαθμό Δ-Α 


2. ΚΑΤΗΓΟΡΙΑ ΤΕ 

α) Μία (1) θέσητου κλάδου ΤΕ2 Κοινωνικών Λειτουργών 
με βαθμό Δ-Α 

β)Πέντε (5) θέσειςτου κλάδου ΤΕ3 Τεχνολόγων Πολιτι¬ 
κών Μηχανικών με βαθμό Δ-Α 
γ) Δύο (2) θέσειςτου κλάδου ΤΕ4Τεχνολόγων Μηχανο¬ 
λόγων - Ηλεκτρολόγων Μηχανικών με βαθμό Δ 
δ) Μία (1) θέση του κλάδου ΤΕ13 Τεχνολόγων Γεωπό¬ 
νων με βαθμό Δ-Α 

ε)Μία (1) θέση του κλάδου ΤΕ14 Καθηγητών με βαθμό 
Δ-Α 

στ) Μία (1) θέσητου κλάδου ΤΕ 17Διοικητικού - Λογιστι¬ 
κού με βαθμό Δ-Α 

ζ) Μία (1) θέσητου κλάδου ΤΕ19 Πληροφορικής με βαθ¬ 
μό Δ-Α 

3. ΚΑΤΗΓΟΡΙΑ ΔΕ 

α) Τριάντα δύο (32) θέσειςτου κλάδου ΔΕΙ Διοικητικού 
με βαθμό Δ-Α 

β) Μία (1) θέση του κλάδου ΔΕ2 Εποπτών Καθαριότητος 
με βαθμό Δ-Α 

γ)Πέντε (5) θέσειςτου κλάδου ΔΕ5 Εργοδηγών με βαθ¬ 
μό Δ-Α 

δ)Μία (1) θέσητου κλάδου ΔΕ6 σχεδιαστών με βαθμό Δ-Α 
ε) Μία(1) θέσητου κλάδου ΔΕΙ5 Εισπρακτόρων με βαθ¬ 
μό Δ-Α 

στ) Δέκα πέντε (15) θέσεις του κλάδου ΔΕ23 Ειδικού 
Προσωπικού (Δημοτική Αστυνομία) με βαθμό Δ-Α 
ζ) Πέντε (5) θέσειςτου κλάδου ΔΕ 24 Ηλεκτρολόγων με 
βαθμό Δ-Α 

η) Δύο (2) θέσεις του κλάδου ΔΕ26 Μηχανοτεχνιτών 
αυτ/των με βαθμό Δ-Α 

θ) Τέσσερις (4) θέσεις του κλάδου ΔΕ28 Χειριστών 
Μηχ/των Έργων με βαθμό Δ-Α 
ι) Δέκα τέσσερις (14) θέσεις του κλάδου ΔΕ29 Οδηγών 
αυτ/των με βαθμό Δ-Α 

κ) Δέκα (10) θέσειςτου κλάδου ΔΕ30 Τεχνιτών γενικά με 
βαθμό Δ-Α 

λ) Δύο (2) θέσεις του κλάδου ΔΕ35 Δενδροκηπουρών - 
Δενδροκόμων με βαθμό Δ-Α 
μ) Δύο (2) θέσειςτου κλάδουΔΕ38 Προσωπικού Η/Υμε 
βαθμό Δ-Α 

4. ΚΑΤΗΓΟΡΙΑ ΥΕ 

α) Πέντε (5) θέσεις του κλάδου ΥΕ1 Κλητήρων - Θυρω¬ 
ρών με βαθμό Ε-Β 

β) Τέσσερις (4) θέσεις του κλάδου ΥΕ2 Επιστατών κα¬ 
θαριότητος με βαθμό Ε-Β 

γ) Επτά (7) θέσειςτου κλάδου ΥΕ16 Εργατών Ύδρευ¬ 
σης (για αρδευτικά συστήματα κήπων, συντήρηση Δημο¬ 
τικών Κτιρίων κλπ.) με βαθμό Ε-Β 
δ) Είκοσι εννέα (29) θέσεις του κλάδου ΥΕ16 Εργατών 
καθαριότητος με βαθμό Ε-Β 
ε) Μία (1) θέση του κλάδου ΥΕ16 Εργατών καθαριότη¬ 
τας εσωτερικών χώρων με βαθμό Ε-Β 
στ) Πέντε (5) θέσειςτου κλάδου ΥΕ 16 Εργατών επι¬ 
μέλειας κήπων με βαθμό Ε-Β 
ζ) Τρεις (3) θέσειςτου κλάδου ΥΕ16 Φυλάκων με βαθμό 
Ε-Β 

η) Δύο (2) θέσειςτου κλάδου ΥΕ 16 Εργατών Αποθήκης 
με βαθμό Ε-Β 

θ) Δύο (2) θέσεις του κλάδου ΥΕ 16 Εργατών ταφής νε¬ 
κρών με βαθμό Ε-Β 

ι) Μία (1) θέση του κλάδου ΥΕ16 Εργατών Γενικών κα¬ 
θηκόντων με βαθμό Ε-Β 

κ) Μία (1) θέση του κλάδου ΥΕ16 Βοηθών ηλεκτρολό¬ 
γων με βαθμό Ε-Β 

5. ΠΡΟΣΩΠΙΚΟ ΕΙΔΙΚΩΝ ΘΕΣΕΩΝ 

α) Μία (1) θέση μετακλητού Ιδιαίτερου Γραμματέα Δη¬ 
μάρχου (άρθρο 242 Ν.1188/81 - άρθρο 26 παρ. 4 
Ν.2130/93) 

β) Τρεις (3) θέσεις Ειδικών Συμβούλων, Ειδικών Συνερ¬ 
γατών, Επιστημονικών Συνεργατών (άρθρο 67 παρ. 4 Ν. 
1416/84 - άρθρα 26 παρ. 5 και 28 παρ.2 Ν. 1832/89 - άρ¬ 
θρο 12 παρ.2 Ν. 2130/93 - άρθρο 57 παρ. 10 Ν. 2218/94 - 
άρθρο 8 παρ. 54, 55 Ν. 2307/95). 

6. ΠΡΟΣΩΠΙΚΟ ΠΟΥ ΥΠΗΡΕΤΕΙ ΣΤΟ ΔΗΜΟ ΜΕ ΣΧΕΣΗ 
ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 

Οι θέσεις αυτές θα καταργηθούν με την αποχώρηση 
του προσωπικού για οποιοδήποτε λόγο, 
α) Μία (1) θέση Διοικητικού 
β) Μία (1) θέση Τεχνίτη συντηρήσεως κτιρίων 
γ) Μία (1) θέση Τεχνίτη Ελαιοχρωματιστή 
δ) Έξι (6) θέσεις Εργατών καθαριότητος 
ε) Τρεις (3) θέσεις Εργατών Καθαριότητος Εσωτερικών 
Χώρων με περιορισμένη απασχόληση 
στ) Τέσσερις (4) θέσεις Εργατών κήπων 
ζ) Δύο (2) θέσεις Εργατών ηλεκτροφωτισμού 
η) Δύο (2) θέσεις Εργατών γενικών καθηκόντων 
θ) Μία (1) θέση Εργάτη σφαγείων 
ι) Μία (1) θέση Εργάτη αντλιοστασίων 
κ) Μία (1) θέση Εργάτη ύδρευσης 

7. ΠΡΟΣΩΠΙΚΟ ΟΡΙΣΜΕΝΟΥ ΧΡΟΝΟΥ ΓΙΑ ΚΑΛΥΨΗ 
ΕΠΟΧΙΑΚΩΝ ΠΑΡΟΔΙΚΩΝ ή ΠΡΟΣΚΑΙΡΩΝ ΑΝΑΓΚΩΝ 

α) Τρεις (3) θέσεις Πολιτικών Μηχανικών 
β) Δύο (2) θέσεις Αρχιτεκτόνων 
γ) Δέκα (10) θέσεις Διοικητικού 
δ) Δέκα (10) θέσεις Οδηγών 
ε) Σαράντα (40) θέσεις Εργατών γενικά 

Άρθρο 4ο 

ΑΡΜΟΔΙΟΤΗΤΕΣ ΥΠΗΡΕΣΙΑΚΩΝ ΜΟΝΑΔΩΝ 

1. ΓΡΑΦΕΙΟ ΔΗΜΑΡΧΟΥ 
α) ΙΔΙΑΙΤΕΡΟ ΓΡΑΦΕΙΟ ΔΗΜΑΡΧΟΥ 
-Διεξάγει κάθε υπηρεσία που αναθέτει ο Δήμαρχος στο 
γραφείο αυτό και η οποία δεν ανήκει στην αρμοδιότητα 
άλλων υπηρεσιών του Δήμου. 

- Ενεργεί σε όλες τις φάσεις, την προσωπική αλληλο¬ 
γραφία του Δήμαρχου. Εφαρμόζει το πρόγραμμα των 
ημερών και των ωρών που ο Δήμαρχος δέχεται διάφορες 
επιτροπές και τους πολίτες. 

- Μεσολαβεί ανάμεσα στους υπηρεσιακούς παράγο¬ 
ντες του Δήμου και τον Δήμαρχο για τον καθορισμό της 
ώρας που είναι δυνατό να πραγματοποιείται η συνεργα¬ 
σία τους, για την επίλυση υπηρεσιακών ή προσωπικών θε¬ 
μάτων και την κατ’εξαίρεση υπογραφή ορισμένων υπηρε¬ 
σιακών εγγράφων. 

- Διακινεί τα διάφορα έγγραφα και τους υπηρεσιακούς 
φακέλους ανάμεσα στα γραφεία και τον Δήμαρχο για 
υπογραφή. 

- Για λογαριασμό του Δημάρχου δίνει εντολές και οδη¬ 
γίες προς τους κλητήρες για την εκτέλεση της υπηρεσίας 
τους, σε ό,τι αφορά προσωπικές εντολές αυτού. 


- Ενημερώνει το τηρούμενο βιβλίο διατελεσάντων Δη¬ 
μάρχων και Δημοτικών Συμβούλων. 

- Τηρεί και ενημερώνει το βιβλίο αρίθμησης των απο¬ 
φάσεων του Δημάρχου, βιβλιοδετεί τα πρωτότυπα των 
αποφάσεων σε αντίστοιχο βιβλίο του Δημάρχου και κοι¬ 
νοποιεί τα αντίγραφα εγκαίρως σε όλους τους αντιδη- 
μάρχους και στις υπηρεσίες που αναφέρονται σ’αυτές. 

Επίσης αντίγραφο κοινοποιείται και στους Δημοτικούς 
Συμβούλους που ενεργούν ως βοηθοί Δημάρχου, εφόσον 
το αντικείμενο ανάγεται στην αρμοδιότητάτους. 

Κάθε υπηρεσία που συντάσσει τις αποφάσεις Δημάρ¬ 
χου, ανάλογα με το αντικείμενό της, παραδίδει αυθημε¬ 
ρόν στο Ιδιαίτερο Γ ραφείο αυτού, τόσα αντίτυπα όσα και 
τα κοινοποιούμενα. 

- Αναγγέλλει στον Δήμαρχο τα πρόσωπα που τον επι¬ 
σκέπτονται στο γραφείο του. 

- Παίρνει τα τηλεφωνήματα που απευθύνονται στον Δή¬ 
μαρχο και αν μεν ο Δήμαρχος είναι παρών, ενημερώνει 
αυτόν αμέσως για την απευθείας επικοινωνία του. Αν ο 
Δήμαρχος απουσιάζει, τηρεί σημειώσεις στο ειδικό τη¬ 
ρούμενο βιβλίο και τον ενημερώνει γι’αυτές σε πρώτη ευ¬ 
καιρία. 

- Φροντίζει γενικότερα για την άμεση, κατά το δυνατόν, 
εξυπηρέτηση όλων όσων επισκέπτονται τον Δήμαρχο στο 
γραφείο του. 

β) ΓΡΑΦΕΙΟ ΑΝΤΙΔΗΜΑΡΧΩΝ 

Μεριμνά για τις υπηρεσιακές σχέσεις και συναντήσεις 
των Αντιδημάρχων με τον Δήμαρχο και τα λοιπά μέλη της 
διοίκησης του Δήμου, ασκεί δε αντίστοιχα σε όλο τους το 
φάσμα, τις αρμοδιότητες του Ιδιαίτερου Γ ραφείου του 
Δημάρχου. 

γ) ΓΡΑΦΕΙΟ ΕΙΔΙΚΩΝ ΣΥΝΕΡΓΑΤΩΝ 

- Ασκούν καθήκοντα επιτελικά και δεν έχουν οι ίδιοι 
αποφασιστικές αρμοδιότητες οποιοσδήποτε μορφής. 

- Παρέχουν συμβουλές και διατυπώνουν εξειδικευμέ- 
νες γνώμες, γραπτά ή προφορικά, για τον συγκεκριμένο 
τομέα δραστηριότητας του Δήμου που έχουν ορισθεί να 
εξυπηρετούν. 

Για το σκοπό αυτό: 

- Παίρνουν απευθείας εντολές από τον Δήμαρχο και συ¬ 
νεργάζονται με οποιοδήποτε τρόπο με το προσωπικό του 
Δήμου σε όλη του την ιεραρχία και άλλους παράγοντες. 

- Έχουν δικαίωμα να ζητούν προφορικά ή γραπτά, στοι¬ 
χεία που θα είναι αναγκαία, κατά την γνώμη τους για την 
εκτέλεση των εντολών του Δημάρχου. 

- Οι ως άνω υπάγονται ειδικά και αποκλειστικά στην 
υπηρεσιακή δικαιοδοσία του Δημάρχου, στο οποίο και εί¬ 
ναι υποχρεωμένοι να δίνουν λόγο σε κάθε περίπτωση. 

δ) ΓΡΑΦΕΙΟ ΔΗΜΟΣΙΩΝ ΣΧΕΣΕΩΝ 

- Επιμελείται και διεκπεραιώνει κάθε σχετική εργασία 
για την οργάνωση τελετών, δεξιώσεων, γευμάτων, εορ¬ 
τών, υποδοχής και ξενάγησης διαφόρων προσωπικοτή¬ 
των. Συντονίζει τις ενέργειες αυτές με άλλους φορείς της 
Δημόσιας Διοίκησης, αν αυτό είναι ενδεδειγμένο και φο¬ 
ρείς μαζικής εκπροσώπησης ομάδων πολιτών. 

- Ενημερώνει του δημότες για την αποστολή του Δήμου 
ως Οργανισμού Τοπικής Αυτοδιοίκησης, προβάλλει τις 
δραστηριότητες αυτού και φροντίζει για την δημιουργία 
ενδιαφέροντος των δημοτών με σκοπό την συνεργασία 
τους μαζί του. 

- Προγραμματίζει εκδηλώσεις επικοινωνίαςτου Δημάρ¬ 
χου με τους κατοίκους του Δήμου για την διαπίστωση των 
αναγκώντους και την καταγραφή από κοντά των προβλη¬ 
μάτων τους. 

- Συλλέγει τις αποστελλόμενες στον Δήμο εκδόσεις, 
αξιολογεί τη χρησιμότητά τους και εισηγείται στον Δή¬ 
μαρχο τον τρόπο χρησιμοποίησής τους. 

- Επιμελείται την σύνταξη και έκδοση ενημερωτικών 
εντύπων, οργανώνει συνεντεύξεις τύπου και ενεργεί για 
την ανακοίνωση ειδήσεων και πληροφοριών που ενδιαφέ¬ 
ρουν τον Δήμο με όλα τα μέσα ενημέρωσης. 

- Παρακολουθεί τον ημερήσιο και περιοδικό, αθηναϊκό 
και τοπικό τύπο και επιμελείται, εφόσον υπάρχει ανάγκη, 
την δημοσίευση ανάλογων απαντήσεων, συνεργαζόμενο 
προς τούτο με τις αρμόδιες υπηρεσίες του Δήμου και τον 
Δήμαρχο. 

- Ταξινομεί και αρχειοθετεί στο ειδικά τηρούμενο βι¬ 
βλίο, δημοσιεύματα κάθε μορφής, που αφορούν την Το¬ 
πική Αυτοδιοίκηση γενικά, αλλά και τον Δήμο ειδικά και 
ενημερώνει πάνω σ’αυτά τον Δήμαρχο και τις αρμόδιες 
υπηρεσίες του Δήμου. 

- Φροντίζει μέσω του γραφείου προμηθειών, για τον 
εμπλουτισμό του Δήμου, με είδη διακόσμησης και μεγα- 
φωνικής μετάδοσης των οραγνούμενων από αυτόν εορ¬ 
τών και άλλων παρομοίων εκδηλώσεων. Το τηρούμενο βι¬ 
βλίο Εθνικών και τοπικών εορτών περιλαμβάνει λεπτομε¬ 
ρώς στοιχεία που αφορούν την διοργάνωση αυτών ως και 
την σχετική νομοθεσία. 

- Τηρεί επίσης βιβλίο επισήμων προσώπων στο οποίο 
περιλαμβάνονται οι διευθύνσεις κατοικίας ή έδρας της 
Αρχής ή της Υπηρεσίας που εκπροσωπούν και η ιδιότητά 
τους. 

- Μεριμνά για την έγκαιρη εκτύπωση και αποστολή προ¬ 
σκλήσεων στα πρόσωπα που καλούνται στις διοργανού- 
μενες από το Δήμο εκδηλώσεις. 

- Μεριμνά για την κατάλληλη διακόσμηση του Δημοτι¬ 
κού καταστήματος και των αιθουσών αυτού, ή οποιουδή- 
ποτε άλλου χώρου, κατά τις διοργανούμενες από τον Δή¬ 
μο τελετές γενικά. 

- Μεριμνά για τον σημαιοστολισμό, την φωταγώγηση 
και την διακόσμηση γενικά της πόλης και των δημοτικών 
κτιρίων, κατά τις Εθνικές και λοιπές εορταστικές εκδηλώ¬ 
σεις. 

- Ενημερώνει τον Δή μαρχο για τις διάφορες γιορτές γε¬ 
νικά και δεξιώσεις που οργανώνονται από οποιεσδήποτε 
άλλες αρχές, σωματεία, οργανώσεις συλλόγους και άλ¬ 
λους συλλογικούς φορείς και που έχει κληθεί να παραστεί 
και συνεργάζεται για το σκοπό αυτό άμεσα με το επιμέ- 
ρους γραφείο Δημάρχου, ώστε η εκπλήρωση των υπο¬ 
χρεώσεων αυτών από μέρους αυτού (του Δήμαρχου) να 
είναι πλήρης. 

- Προέρχεται στις αναγκαίες; υπηρεσιακές ενέργειες 
και εισηγείται τις απαιτούμενες διαδικασίες, για την απο¬ 
νομή τιμητικών διακρίσεων (διπλωμάτων επιτίμων δημο¬ 
τών, μεταλλίων της πόλης κλπ.) ενημερώνοντας το τη¬ 
ρούμενο για το σκοπό αυτό ειδικό βιβλίο. 

- Οργανώνει τις διάφορες πνευματικές και πολιτιστικές 
εκδηλώσεις του Δήμου και μεριμνά για την προβολή και 
αξιοποίηση αυτών. 


- Μεριμνά για την έγκαιρη ψήφιση των πιστώσεων που 
απαιτούνται για την πραγματοποίηση όλων των προανα- 
φερομένων δραστηριοτήτων του Δήμου και εφόσον κρί- 
νεται επωφελές, διαχειρίζεται αυτές σύμφωνα με τις δια¬ 
τάξεις του περί λογιστικού των Δήμων διατάγματος. 

- Είναι υπεύθυνο για την πολιτιστική οργάνωση και τον 
προγραμματισμό, ενώ παράλληλα ενθαρρύνει τον πολιτι¬ 
στικό διάλογο και εμψυχώνει τις κοινωνικές ομάδες και 
άτομα, με σκοπό την κοινωνική ισότητα όλων των πολιτι¬ 
στικών μορφών και την ανάπτυξη της πολιτιστικής ζωής 
με τη συμμετοχή των δημοτών. 

- Διοργανώνει κύκλους μαθημάτων πάνω σε θέματα 
ελεύθερου χρόνου και Πολιτισμού, όπως μουσική, θέα¬ 
τρο, ζωγραφική, χειροτεχνία κλπ., καθώς και σε θέματα 
που αφορούν τα κοινωνικά προβλήματα της εποχής μας 
(σχέσεις δύο φύλλων, συμβουλευτική γονέων, θέματα πε¬ 
ριβάλλοντος, ενημέρωση καταναλωτή κλπ.). 

- Φροντίζει για την συμμετοχή των δημοτών - κατοίκων 
σε ελευθέρα πανεπιστήμια και οργανώνει επίσης σειρές 
ανοικτών διαλέξεων για το ευρύ κοινό. 

-Φροντίζει για την οργάνωση καλλιτεχνικών εκδηλώσε¬ 
ων (μουσική, θέατρο, καραγκιόζης κλπ.) παιδικών - σχολι¬ 
κών εκθέσεων, απονομή βραβείων κλπ.. 

ε) ΓΡΑΦΕΙΟ ΠΡΟΓΡΑΜΜΑΤΙΣΜΟΥ 

-Καταγράφει τα μηνύματατων καιρών, ως προς τις κοι¬ 
νωνικές. πολιτικές, επιστημονικές, οικονομικές και οργα¬ 
νωτικές εξελίξεις, σε γενική κλίμακα αλλά κυρίως σε ότι 
ανάγεται στο τομέα της Τοπικής Αυτοδιοίκησης και μεθο¬ 
δεύει την προσαρμογή των λειτουργιών γενικά του Δή¬ 
μου, με βάση τα καινούρια δεδομένα. Μεθοδεύει επίσης 
την πραγμάτωση των σκέψεων και των στόχων της διοί¬ 
κησης του Δήμου, μέσα από ανάλογα προγράμματα, τα 
οποία και συντάσσει. 

- Συνεργάζεται με διοικητικούς και υπηρεσιακούς πα¬ 
ράγοντες, μέσα και έξω από το Δήμο, σε εθνικά ή διακρα¬ 
τικά πλαίσια, για τη συγκέντρωση και αξιοποίηση των ανα¬ 
γκαίων στοιχείων προκαθορισμού, δραστηριοποίησης 
και προσαρμογής στα νέα συστήματα διοίκησης και δια¬ 
χείρισης. 

- Εισηγείται την ιεράρχηση και το συντονισμό των πρω¬ 
τοβουλιών και των ενεργειών της Διοίκησης στους τομείς 
δράσης αυτής. 

- Συμβουλεύει τη Διοίκηση σε θέματα οργάνωσης γενι¬ 
κά και υποδεικνύει σ’αυτή τρόπους εφαρμογής των από 
την πολιτεία θεσπιζομένων νέων μέτρων, μεθόδων και 
αναπτυξιακών προβλημάτων. 

- Ασχολείται ειδικότερα με θέματα κοινής αγοράς, ενη¬ 
μερώνεται αμέσως επί των διαφόρων προγραμμάτων αυ¬ 
τής και μεθοδεύει έγκαιρα και σωστά τις αναγκαίες ενέρ¬ 
γειες του Δήμου, με σκοπό την αποτελεσματική σ’αυτά 
ένταξή του. Συντάσσει μελέτες και οργανώνει σεμινάρια 
σε θέματα διοίκησης και λειτουργίας του Δήμου και ειση- 
γείται την συμμετοχή υπαλλήλων του Δήμου σε εφαρμο¬ 
ζόμενα προγράμματα επιμόρφωσής τους. 

2. ΔΙΕΥΘΥΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

Α) ΓΡΑΦΕΙΟ ΔΙΕΥΘΥΝΤΗ 

-Εποπτεύει και ελέγχει τα τμήματα και γραφεία που συ¬ 
γκροτούν την Δ/νσή του. 

- Τηρεί το εμπιστευτικό πρωτόκολλο του Δήμου 

- Αποσφραγίζει και χαρακτηρίζει την εισερχόμενη αλ¬ 
ληλογραφία του Δήμου. 

- Προεγκρίνειτις κανονικές άδειες ή έκτακτες εξόδους 
του προσωπικού της Δ/νσήςτου. 

- Εισηγείται την μετακίνηση κατά την κρίση του, υπαλ¬ 
λήλων που είναι τοποθετημένοι σε τμήματα και γραφεία 
σε άλλα γραφεία διαφορετικού τμήματος της Δ/νσής του 
για την αντιμετώπιση των υπηρεσιακών αναγκών. 

- Εκχωρεί κατά την κρίση του στους προϊσταμένους της 
Δ/νσής του αρμοδιότητες εκτός εκείνων που απορρέουν 
από νόμους και διατάγματα. 

- Ελέγχει τα έγγραφα της Δ/νσής του πριν υπογραφούν 
από τον Δήμαρχο. 

-Συντάσσειτα έγγραφα εμπιστευτικής αλληλογραφίας 
του Δήμου. 

- Συντάσσει τις εγκυκλίους Δημάρχου. 

-ΤηρείτονΔ.Κ.Κ.,ταΦ.Ε.Κ.,ταΔ/γματα,τις Εγκυκλίους 
(σχετικά με τον Δήμο) 

- Υπογράφει τα λοιπά έγγραφα με εντολή Δημάρχου. 

- Εγκρίνει την έκδοση και επικύρωση αντιγράφων Αρ¬ 
χείου Δήμου. 

Β) ΤΜΗΜΑ ΔΙΟΙΚΗΤΙΚΟ 

Β1) Γραφείο Προϊσταμένου. 

- Εποπτεύει και ελέγχει τα γραφεία που συγκροτούντο 
τμήματου. 

- Συντονίζει, καθοδηγεί και παρέχει τις απαραίτητες 
οδηγίες στα γραφεία του τμήματός του για την άσκηση 
των αρμοδιοτήτων τους, σύμφωνα με τις δ/ξεις του πα¬ 
ρόντος οργανισμού και των σχετικών νόμων και διαταγ¬ 
μάτων. 

- Εισηγείται τα αντικείμενα της αρμοδιότητος του και 
ασκεί τις κατά νόμο ή εξουσιοδότηση αρμοδιότητες. 

- Ελέγχει και θεωρεί όλα τα έγγραφα των υφισταμένων 
του και είναι συνυπεύθυνος για την νομιμότητα και πλη¬ 
ρότητα αυτών πριν την διαβίβασή τους στον διευθυντή 
για τελική υπογραφή. 

- Μεριμνά και ευθύνεται για τη σύννομη, ορθή και τα¬ 
χεία διεκπεραίωση των υποθέσεων της αρμοδιότητος 
του. 

-Εισηγείταιτηλήψη μέτρων για την εύρυθμη και ομαλή 
λειτουργία των τμημάτων του. 

- Παραλαμβάνει την αλληλογραφία του τμήματός του 
και εν συνεχεία την διανέμει στα ανάλογα γραφεία για 
ενέργεια. 

- Υποχρεούται να ενημερώνει το Γραφείο Προσωπικού 
για τις ημερήσιες παρουσίες ή απουσίες του προσωπικού 
που υπηρετεί εκτός Δημοτικού Μεγάρου. 

- Επιμελείται την φύλαξη του Δημοτικού Καταστήμα¬ 
τος. 

Β2) Γ ραφείο Προσωπικού 

- Διεκπεραιώνει τις αποφάσεις πρόσληψης - μεταβο¬ 
λών του προσωπικού. 

- Ελέγχει την προσέλευση - αποχώρηση του προσωπι¬ 
κού του Δήμου. 

- Συγκεντρώνει τις άδειες του προσωπικού. 

- Εισηγείται στο Υπηρεσιακό Συμβούλιο υποθέσεις του 
προσωπικού. 

- Κοινοποιεί στο Οικονομικό Τμήμα τις μισθολογικές με¬ 
ταβολές. 

-Τηρεί Μητρώο - Ευρετήριο - Ατομικούς φακέλους του 
προσωπικού και των συνταξιούχων του Δήμου. 


- Εκδίδει πιστοποιητικά απασχόλησης προσωπικού. 

- Διενεργεί την διαδικασία απονομής συντάξεων και 
βοηθημάτων. 

Β3) Γ ραφείο Δημοτικής Καταστάσεως και Δημοτολο¬ 
γίων 

- Ενεργεί τις προβλεπόμενες από το νόμο διαδικασίες 
για την εγγραφή των κατοίκων στα Δημοτολόγια του Δή¬ 
μου, καθώς και την καταχώρηση σ’αυτάτωνοποιωνδήπο- 
τε μεταβολών λόγω γέννησης, γάμου, θανάτου, αλλαγής 
επωνύμου, προσθήκης πατρωνύμου, κυρίου ονόματος 
και των άλλων στοιχείων. 

-Τηρεί και ενημερώνει ανελλιπώς οικογενειακές καρτέ¬ 
λες δημοτολογίου. 

- Εκδίδει και χορηγεί μικρές ευρετηριακές καρτέλες με 
τον αριθμό της οικογενειακής μερίδας και το τηλέφωνο 
της υπηρεσίας για την εξυπηρέτηση των δημοτών σε δε¬ 
δομένη στιγμή. 

- Ενεργεί τις προβλεπόμενες διαδικασίες για τη διόρ¬ 
θωση των κάθε είδους εσφαλμένων εγγραφών στα Δημο¬ 
τολόγια. 

- Προσυπογράφει δια των αρμοδίων υπαλλήλων, όλα 
τα εκδιδόμενα πιστοποιητικά, τις αποφάσεις του Δημάρ¬ 
χου επίτων εγγραφών ή μεταβολών στα Δημοτολόγια, κα¬ 
θώς και την υπηρεσιακή αλληλογραφία που διεξάγεται 
απ’ αυτή. 

-Τηρεί για κάθε οικογένεια ιδιαίτερο φάκελο με τα σχε¬ 
τικά δικαιολογητικά και αρχείο αποφάσεων για τις εγγρα¬ 
φές ή μεταβολές στα Δημοτολόγια. 

- Εκδίδει τα πιστοποιητικά ατομικής, οικογενειακής κα¬ 
τάστασης και ταυτοπροσωπίας των δημοτών. 

- Επιμελείται την εφαρμογή των σχετικών με τους δη¬ 
μότες διατάξεων του Κώδικα Ελληνικής Ιθαγένειας. 

- Ενεργεί την αλληλογραφία με όλους του Δήμους και 
τις κοινότητες ή άλλες αρμόδιες Αρχές, σε όλη την επι¬ 
κράτεια, σε όσες περιπτώσεις τούτο θεωρείται αναγκαίο, 
για τη συγκέντρωση των δικαιολογητικών που απαιτού¬ 
νται για μεταδημότευση ή άλλη μεταβολή στα τηρούμενα 
από αυτό βιβλία. 

Β4) Γ ραφείο Εκλογών 

- Εκτελεί τα καθήκοντα που ανατίθενται στο δήμο από 
τους εκλογικούς νόμους, καθώς και τις υποχρεώσεις αυ¬ 
τού, ως Οργάνου της Κρατικής Διοίκησης. 

- Συμμετέχει στις διαδικασίες αναθεώρησης των εκλο¬ 
γικών καταλόγων, στο βαθμό που επιβάλλουν οι κατά νό¬ 
μο αρμοδιότητές του. 

-Τηρεί τους εκλογικούς καταλόγους του Δήμου και εκ¬ 
δίδει τα σχετικά πιστοποιητικά για την εγγραφή σ’αυτούς 
νέων εκλογέων. 

- Παραλαμβάνει και συμπληρώνει τα δικαιολογητικά 
για την έκδοση ή διόρθωση εκλογικών βιβλιαρίων, τα υπο¬ 
βάλλει εγκαίρως στην αρμόδια αρχή και μετά την επι¬ 
στροφή τους τα παραδίδει στους δικαιούχους εκλογείς. 

- Εκτελεί κάθε εργασία που έχει σχέση με την προετοι¬ 
μασία και τη διεξαγωγή των Βουλευτικών, Νομαρχιακών 
και των Δημοτικών εκλογών, όπως αυτές προβλέπονται 
από την ισχύουσα, κάθε φορά, εκλογική νομοθεσία. 

Β5) Γ ραφείο Μητρώων Αρρένων, Στρατολογίας, Λη¬ 

ξιαρχείου, Πολιτικών Γάμων και Στατιστικής. 

- Είναι υπεύθυνο για τη διατήρηση των μητρώων των 
στρατολογικών πινάκων σε καλή κατάσταση και τη δια¬ 
σφάλισή τους από απώλεια ή φθορά. 

- Καταρτίζει ετησίως τα μητρώα αρρένων, τα ενημερώ¬ 
νει και τηρεί αρχείο των αποφάσεων περί των μεταβολών 
που επέρχονται σ’ αυτά (αλλαγή επωνύμου, προσθήκης 
πατρωνύμου, μητρωνύμου, κυρίους ονόματος και των άλ¬ 
λων στοιχείων). 

- Καταρτίζει τους στρατολογικούς πίνακες. 

- Μεριμνά για την ενημέρωση των υποχρέων, όσον αφο¬ 
ρά τις στρατολογικές τους υποχρεώσεις γενικώς. 

- Εκδίδει τα απαιτούμενα πιστοποιητικά για την απαλ¬ 
λαγή, όσων δικαιούνται, από τις στρατιωτικές τους υπο¬ 
χρεώσεις. 

- Εκδίδει τα αναγκαία πιστοποιητικά για την εισαγωγή 
των όσων ενδιαφέρονται στις διάφορες στρατιωτικές 
σχολές. 

- Συντάσσει καιτηρείτα μητρώα διαφόρων απογραφών 
στρατολογικού ενδιαφέροντος. 

- Ενεργεί τις προβλεπόμενες διαδικασίες για την εγ¬ 
γραφή αδήλωτων, την εξακρίβωση της ιθαγένειας αυτών, 
καθώς και την διόρθωση των κάθε είδους εσφαλμένων 
εγγράφων στα μητρώα αρρένων. 

- Επιμελείται την εφαρμογή των σχετικών με τους δη¬ 
μότες διατάξεων του Κώδικα Δήμων και Κοινοτήτων και 
του Κώδικα Ελληνικής Ιθαγένειας. 

Η υπηρεσία του Ληξιαρχείου διεξάγεται με την άμεση 
και υπεύθυνη καθοδήγηση του προϊσταμένου αυτής (Δη¬ 
μάρχου). 

Τα υπηρεσιακά αντικείμενα του Ληξιάρχου καθορίζο¬ 
νται, σε γενικές γραμμές ως εξής: 

-Μεριμνά για την προμήθεια, τη θεώρηση και την υπεύ¬ 
θυνη τήρηση των ληξιαρχικών βιβλίων. 

- Συντάσσει - καταχωρεί στα οικεία βιβλία τις ληξιαρχι¬ 
κές πράξεις γεννήσεων και βαπτίσεων, γάμων και θανά¬ 
των. 

- Συντάσσει - καταχωρεί στο προβλεπόμενο από το Νό¬ 
μο βιβλίο τις εκθέσεις βαπτίσεων, ονοματοδοσίας, διαζυ¬ 
γίων, μεταβολής θρησκεύματος, αναγνώρισης ή αποκή¬ 
ρυξης τέκνων κλπ., εφόσον τα γεγονότα αυτά συ νέβησαν 
στην περιφέρεια του Ληξιαρχείου και δεν υπάρχει στα 
αντίστοιχα βιβλία αυτού συνταγμένη ληξιαρχική πράξη, 
στο περιθώριο της οποίας θα έπρεπε σ’αυτήν την περί¬ 
πτωση να καταχωρηθεί η μεταβολή. 

- Ανακοινώνει τις γεννήσεις, τις βαπτίσεις, τους γό¬ 
μους, του θανάτους και γενικά τις μεταβολές της προσω¬ 
πικής κατάστασης των φυσικών προσώπων που συμβαί¬ 
νουν στην περιφέρεια του Ληξιαρχείου: 

α) στο Δήμο, αν τα παραπάνω γεγονότα αφορούν σε 
πρόσωπα γραμμένα στα δημοτολόγιά του ή στα μητρώα 
του και στα τέκνα αυτών και 

β) στους άλλους Δήμους ή Κοινότητες, αν τα γεγονότα 
αφορούν ετεροδημότες ή τα τέκνα αυτών. 

- Αποστέλλει αντίγραφα των ληξιαρχικών πράξεων γεν¬ 
νήσεων αρρένων τέκνων, στους Δήμους ή στις Κοινότη¬ 
τες όπου έχουν την μόνιμη κατοικία τους οι γονείς τους. 

- Συντάσσει ατομικά δελτία θανάτων για την οικονομική 
Εφορία καθώς και δελτία γεννήσεων, γάμων και θανάτων 
για την Εθνική Στατιστική Υπηρεσία. 

- Εκδίδει αντίγραφα, αποσπάσματα και πιστοποιητικά 
ληξιαρχικών πράξεων και των σχετικών μ’ αυτές δημο¬ 
σίων εγγράφων που υπάρχουν στα αρχεία του. 


-Διεξάγειτην υπηρεσιακή αλληλογραφία σε άλατα θέ¬ 
ματα της αρμοδιότητάς του που περνιέται σε δικό του 
πρωτόκολλο. Τηρείτο σχετικό αρχείο αυτής. Μεριμνά για 
την επιθεώρηση των ληξιαρχικών βιβλίων από το αρμόδιο 
δικαστικό όργανο και τηρεί ειδικό φάκελο των δελτίων 
επιθεώρησης, 

- Γενικά ενεργεί σύμφωνα με την ισχύουσα κάθε φορά 
νομοθεσία «περί ληξιαρχικών πράξεων». 

-Το γραφείοτου Ληξιαρχείου ενεργεί τη διαδικασία και 
συμβάλλει στην τέλεση πολιτικών γάμων. 

Β6) Γ ραφείο Δημοτικού Συμβουλίου & Δημαρχιακής 

Επιτροπής 

- Επιμελείται την κατάρτιση και την κοινοποίηση της 
ημερήσιας διάταξης σύμφωνα με τον νόμο. 

- Συμπληρώνει τους φακέλους των συζητούμενων θε¬ 
μάτων (εισήγηση - δικαιολογητικά) 

- Διευκολύνει τα μέλη στη μελέτη των προς συζήτηση 
θεμάτων. 

- Τηρεί τα πρακτικά των συνεδριάσεων. 

- Μεριμνά για την υποβολή των αποφάσεων στην προϊ- 
σταμένη αρχή για τον έλεγχο και την έγκρισή τους. 

- Κοινοποιεί στις αρμόδιες υπηρεσίες του Δήμου σε 
αντίγραφο τις πράξεις που εκδίδονται σχετικά με τις απο¬ 
φάσεις. 

- Εκτελεί κάθε εργασία που σχετίζεται με τις αρμοδιό- 
τητές του Δημοτικού Συμβουλίου και της Δημαρχιακής 
Επιτροπής και τα μέλη τους. 

Β7) Γραφείο Πρωτοκόλλου, Διεκπεραίωσης και Αρχεί¬ 
ου 

- Χαρακτηρίζει με τα στοιχεία των φακέλων του αρχεί¬ 
ου, πρωτοκολλεί, διεκπεραιώνει και αρχειοθετεί την αλ¬ 
ληλογραφία που του παραδίνεται από τον προϊστάμενο 
της Δ/νσης των Υπηρεσιών. 

Στην έννοια του όρου «διεκπεραιώνει» περιλαμβάνεται 
και η υποχρέωση παράδοσης των διαφόρων εγγράφων 
στα αρμόδια γραφεία για ενέργεια, μαζί με τα στοιχεία 
τους, όπου αυτά αφορούν τρέχουσες ή σε εκκρεμότητα 
υποθέσεις του Δήμου. 

- Παραδίδει στο γραφείο διεκπεραιωτικών καθηκόντων 
την αλληλογραφία γενικά του Δήμου για την νόμιμη διεκ¬ 
περαίωσή της. 

- Προβαίνει στην ανάρτηση στο πλαίσιο των δημοσίων 
ανακοινώσεων, όλων των για το σκοπό αυτό επιδιδομέ- 
νων στο Δήμο αποφάσεων, κλήσεων, προγραμμάτων 
κλπ., με την υποχρέωση έγκαιρης συλλογής αυτών σε εύ¬ 
λογο χρόνο, αρχειοθέτησής του καταστροφής του, τη¬ 
ρούμενης προς τούτο της καθορισμένης διαδικασίας. 

- Έχει την ευθύνη της διαφύλαξης και διασφάλισης των 
αρχείωντου Δήμου, την καλή διατήρηση των οποίων φρο¬ 
ντίζει με ιδιαίτερη επιμέλεια. 

(Εκδίδει και υπογράφει, εφόσον περί αυτού υπάρχει η 
συναίνεση του Δημάρχου, τα απαιτούμενα αντίγραφα εγ¬ 
γράφων στοιχείων που φυλάσσονται στο γενικό αρχείο 
του Δήμου). 

- Εφόσον τα διεκπεραιούμενα έγγραφα αφορούν υπο¬ 
θέσεις των οποίων οι φάκελοι τηρούνται από τα επιμέ- 
ρους γραφεία που τις χειρίζονται, τα σχέδια αυτών παρα- 
δίδονται στα γραφεία αυτά, ευθύς μετά την διεκπεραίω¬ 
ση των πρωτοτύπων. 

Β8) Γραφείο Δημοτικών Ν.Π.Δ.Δ. καιΔημοτικής Επιτρο¬ 
πής Παιδείας. 

Ως προς τα Νομικά Πρόσωπα: 

- Ενεργεί κάθε διαδικασία για τη σύσταση από το Δήμο 
Νομικών Προσώπων οποιοσδήποτε μορφής. 

- Συνεργάζεται με την Διοίκηση των Νομικών Προσώ¬ 
πων και την υπηρεσία αυτών για την καλλίτερη λειτουργία 
τους και την επίτευξη του προορισμού τους. 

- Ενημερώνει τον Δήμαρχο πάνω στα προβλήματα που 
αντιμετωπίζουν τα Νομικά Πρόσωπα και εισηγείται τις, 
σύμφωνα μετά υπόψη στοιχεία, ενδεδειγμένες λύσεις. 

- Τηρεί ειδικό αρχείο σε ότι αφορά τη σύσταση και τα 
όργανα διοίκησής τους. 

- Επιμελείται την εισαγωγή στο Δημοτικό Συμβούλιο 
των εισηγήσεων των Νομικών Προσώπων που υποβάλλο¬ 
νται σ’αυτό λόγω αρμοδιότητας. 

Ως προς την Δημοτική Επιτροπή Παιδείας: 

- Καταγράφει τα προβλήματα της Παιδείας σε συνερ¬ 
γασία με τους σχολικούς φορείς. 

- Καταγράφειτις στεγαστικές καιλειτουργικές ανάγκες 
των σχολείων. 

- Συνεργάζεται με τις αρμόδιες υπηρεσίες του Δήμου 
για την συντήρηση των σχολικών κτιρίων. 

Β9) Γ ραφείο Κοινωνικών Υπηρεσιών. 

- Έχει την ευθύνη εφαρμογής προγραμμάτων κοινωνι¬ 
κών παροχών από τον Δήμο. 

- Διοργανώνει εκδηλώσεις και προγράμματα σε συνερ¬ 
γασία με τοπικούς ή άλλους φορείς με σκοπό την ενημέ¬ 
ρωση των κατοίκων σε θέματα κοινωνικού προβληματι¬ 
σμού. 

- Τηρεί άμεση επαφή και συνεργάζεται συστηματικά με 
όλες τις κοινωνικές υπηρεσίες που λειτουργούν στην ευ¬ 
ρύτερη περιοχή ή και στο κέντρο ακόμη (δημόσια νοσο¬ 
κομεία, ιδιωτικές κλινικές, ΙΚΑ, ΟΑΕΔ, βρεφονηπιακούς 
και παιδικούς σταθμούς κλπ.) για την εξυπηρέτηση της 
απώτερης αποστολής του. 

- Σε συνεργασία με τη Διοίκηση του Δήμου, ενεργεί για 
την δημιουργία νέων τομέων κοινωνικής δράσης, σε τοπι¬ 
κό πάντα επίπεδο, σε θέματα υγιεινής και κοινωνικού σχε- 
διασμού. 

- Συνεργάζεται παράλληλα με τις αρμόδιες υπηρεσίες 
του Δήμου, κυρίως όταν πρόκειται για θέματα που έχουν 
σχέση με σχολεία, με παιδικούς σταθμούς, με την αστική 
κατάσταση των κατοίκων - δημοτών, με τη δημιουργία κα¬ 
τάλληλων συνθηκών ρυμοτομίας και περιβάλλοντος κλπ., 
ώστε ο προγραμματισμός και η λειτουργία των κατα- 
σκευαζομένων εγκαταστάσεων να ανταποκρίνεται στις 
γενικότερες αλλά και ειδικότερες ανάγκες των εξυπηρε¬ 
τούμενων (παιδιά, υπερήλικες, εργαζόμενοι). 

- Τηρεί και ενημερώνει καταστάσεις και ειδικούς φακέ¬ 
λους με τα άτομα ή τις οικογένειες που αντιμετωπίζουν 
πρόβλημα και έχουν ανάγκη ιδιαίτερης κοινωνικής φρο¬ 
ντίδας. 

- Εισηγείται απ’ευθείας στον Δήμαρχο τις περιπτώσεις 
που ο Δήμος, άμεσα ή έμμεσα, πρέπει να ενεργήσει για 
την εξ’ιδίων παροχή βοήθειας σε χρήμα, σε φάρμακα, σε 
ρούχα ή άλλα παρόμοια είδη, για την οποία θα απαιτηθεί 
διαδικασία οικονομικής επιβάρυνσής του. 

- Ενεργεί παγίως εξουσιοδοτημένο από τον Δήμαρχο, 
προς κάθε κατεύθυνση, για την επίλυση των προβλημά¬ 
των που απασχολούντο άτομα των πιο πάνω κατηγοριών. 


- Ενημερώνει τις αρμόδιες αρχές για τα προγράμματα 
κοινωνικής πολιτικής του Δήμου και επιδιώκει την ενίσχυ¬ 
ση και συμπαράστασή τους στην υλοποίηση αυτών. 

- Οργανώνει εκ μέρους του Δήμου εκδηλώσεις αιμοδο¬ 
σίας με απώτερο σκοπό την ίδρυση τοπικής τράπεζας αί¬ 
ματος. Παρέχει τη βοήθειά του και συμπαρίσταται ενερ¬ 
γά σε κάθε άλλη τοπική κίνηση προσφοράς και συγκέ¬ 
ντρωσης αίματος. 

- Οι υποθέσεις που ανάγονται σε προσωπικά ή οικογε¬ 
νειακά ζητήματα αναξιοπαθούντων γενικά ατόμων, θεω¬ 
ρούνται εμπιστευτικές, γι’ αυτό ο υπάλληλος που τις χει¬ 
ρίζεται στο μέτρο της αρμοδιότητάς του, δεσμεύεται και 
μέσα και έξω από την υπηρεσία του με το απόρρητο αυ¬ 
τών, μη εξαιρουμένων και των προϊσταμένων του. 

- Τις ως άνω αρμοδιότητες ασκεί υποχρεωτικά υπάλλη¬ 
λος που έχει την ειδικότητα του Κοινωνικού Λειτουργού. 

ΒΙΟ) Γ ραφείο Διεκπεραιωτικών Καθηκόντων 

- Στην δικαιοδοσία του υπάγονται οι κλητήρες του Δή¬ 
μου, οι καθαρίστριες, οι φύλακες και όσοι απότους υπαλ¬ 
λήλους εντάσσονται σ’αυτό με σκοπό την εκπλήρωση της 
αποστολής του. 

- Εντέλλεται την εκτέλεση της υπηρεσίας τους και συ¬ 
ντονίζει τις μετακινήσεις τους σε κάθε περίπτωση. 

- Ρυθμίζει τη φωτοτύπηση των εγγράφων γενικά του 
Δήμου. Είναι υπεύθυνο για την ασφάλεια των ειδικών φω¬ 
τοτυπικών ή άλλων παρεμφερών μηχανημάτων των οποί¬ 
ων τη συντήρηση και επισκευή παρακολουθεί ανελλιπώς, 
ώστε σε κάθε στιγμή να μπορούν ν’ανταποκριθούν στις 
συναφείς ανάγκες της υπηρεσίας. 

- Ειδικότερα ως προς τις μετακινήσεις των κλητήρων 
παραλαμβάνει έγκαιρα την προς ταχυδρόμηση ή επίδοση 
αλληλογραφία από τα αρμόδια τμήματα, συνεννοείται 
μαζί τους ως προς το βαθμό ασφάλειας και επείγοντος 
αυτής και ρυθμίζει το χρόνο και τον τρόπο προώθησης 
της προς τον προορισμό της. 

Οι κλητήρες ασκούντο εξής καθήκοντα: 

- Οι κλητήρες του Δήμου ασκούν τα καθήκοντα και τις 
αρμοδιότητές τους, με την επίβλεψη και τις οδηγίες του 
Προϊσταμένου του Γ ραφείου τους. 

- Επισημαίνουντις φθορές που επέρχονται στο κτίριο ή 
τα έπιπλα γενικά και αναφέρουν αμέσως στον προϊστά¬ 
μενό τους. 

- Σε ώρες που δεν βρίσκονται σε εξωτερική υπηρεσία, 
οφείλουν να παραμένουν στο γραφείο τους, ασχολούμε¬ 
νοι σε δουλειές που τους ανατίθενται σύμφωνα με όσα 
έχουν κανονιστεί με αποφάσεις του Δημάρχου. 

- Οι κλητήρες μεταφέρουν την αλληλογραφία που δια¬ 
βιβάζεται με το Ταχυδρομείο, μεταφέρουν όσα έγγραφα 
διακινούνται από γραφείο σε γραφείο και επιδίδουν 
στους ενδιαφερομένους την προς αυτούς απευθυνόμενη 
αλληλογραφία με ειδοποιήσεις, προσκλήσεις, επιστολές, 
έγγραφα. 

- Μεταβαίνουν με εντολή του Προϊσταμένου τους και 
μόνο, στις υπηρεσίες της περιφέρειας, στα Υπουργεία ή 
σε άλλες Υπηρεσίες για τη διεκπεραίωση υπηρεσιακών 
υποθέσεων. 

- Οι κλητήρες δεν αποχωρούν από την υπηρεσία τους 
πριν ελέγξουν και διαπιστώσουν ότι έχουν ασφαλιστεί τα 
γραφεία, οι βιβλιοθήκες, τα αρχεία κλπ, ότι έχουν κλειστεί 
καλά οι πόρτες και τα παράθυρα, ότι έχουν ελευθερωθεί 
οι πρίζες και γενικά, ότι όλα έχουν καλώς και εξασφαλί¬ 
ζουν την ασφάλειά τους και την ομαλή λειτουργία τους. 

- Οι κλητήρες εκτελούν κάθε εργασία που προσιδιάζει 
στη φύση των γενικών καθηκόντων τους και επιβάλλεται 
από τις υπηρεσιακές ανάγκες του Δήμου. 

- Υποχρεούνται να παρίστανται στις συνεδριάσεις του 
Δημοτικού Συμβουλίου. 

Οι λοιποί υπάλληλοι: 

- Χειρίζονται τα φωτοτυπικά και άλλα μηχανήματα του 
Δήμου και φωτοτυπούν σύμφωνα με τις οδηγίες του Προϊ¬ 
σταμένου τους, τα διάφορα αντίγραφα. 

- Ενεργούν απογραφές, αυτοψίες, επιδόσεις, διεκπε¬ 
ραίωση αλληλογραφίας, μετάβαση σε διάφορες υπηρε¬ 
σίες με τις οποίες συναλλάσσεται ο Δήμος, καθώς και άλ¬ 
λες εργασίες, στις οποίες αδυνατούν να ανταποκριθούν, 
λόγω φόρτου, τα διάφορα γραφεία. 

- Οι φύλακες είναι υπεύθυνοι για τη φύλαξη των κτιρίων 
που στεγάζονται δημοτικές υπηρεσίες, των χώρων στους 
οποίους έχουν αποθηκευθεί μόνιμα ή πρόσκαιρα διάφο¬ 
ρα είδη, υλικά ή μηχανήματα του Δήμου, του νεκροταφεί¬ 
ου κλπ. 

- Ως προς το ωράριο εργασίας των φυλάκων, τις λε¬ 
πτομέρειες της δουλειάς τους και τις ευθύνες τους ειδι¬ 
κότερα, εκδίδεται σχετική κανονιστική απόφαση του Δη¬ 
μάρχου. 

Οι καθαρίστριες έχουν τις εξής υποχρεώσεις: 

- Προβαίνουν στον επιμελημένο καθαρισμό και στην ευ¬ 
πρεπή εμφάνιση όλων των υπηρεσιακών χώρων και των 
επίπλων που βρίσκεται σ’αυτούς, μήδε εξαιρουμένων και 
των τουαλετών και των λοιπών βοηθητικών διαμερισμά¬ 
των. 

- Στις εργάσιμες ώρες τους, εξυπηρετούν τους διοι¬ 
κητικούς παράγοντες του Δήμου σε ότι ήθελε προκύ- 
ψει. 

- Αναφέρουν στον άμεσο προϊστάμενό τους, ευθύς 
αμέσως, κάθε παρατήρησή τους σχετικά με την απώλεια 
ειδών, φθορά σε έπιπλα και σκεύη και σε συμβάντα ασυ¬ 
νήθιστα ή αδικαιολόγητα που κίνησαν την προσοχή τους 
και που έχουν άμεση σχέση με την ασφάλεια γενικά των 
κτιρίων και των χώρων, την καθαριότητα των οποίων επι¬ 
μελούνται. 

Β11) Γραφείο Ιστορικού - Λαογραφικού Αρχείου - Ξενα¬ 
γήσεων 

- Είναι υπεύθυνο για τη συγκέντρωση, ταξινόμηση και 
προβολή του Ιστορικού και Λαογραφικού πλούτου της 
πόλης. Επιμελείται και μεριμνά για την προμήθεια Ιστορι¬ 
κού και Λαογραφικού υλικού της πόλης. Συντονίζει τρό¬ 
πους προβολής της πόλης. Μεριμνά για την ξενάγηση. 
Οργανώνει εκ μέρους του Δήμου τις εκδηλώσεις προβο¬ 
λής της πόλης και κυρίως των εθίμων της. 

Γ) ΤΜΗΜΑ ΟΙΚΟΝΟΜΙΚΟ 

Γ1) Γ ραφείο Προϊσταμένου. 

- Εποπτεύει και ελέγχει τα γραφεία που συγκροτούντο 
τμήματου. 

- Συντονίζει, καθοδηγεί και παρέχει τις απαραίτητες 
οδηγίες στα γραφεία του τμήματός του για την άσκηση 
των αρμοδιοτήτων τους, σύμφωνα με τις δ/ξεις του πα¬ 
ρόντος οργανισμού και των σχετικών νόμων και διαταγ¬ 
μάτων. 

- Εισηγείται τα αντικείμενα της αρμοδιότητος του 
και ασκεί τις κατά νόμο ή εξουσιοδότηση αρμοδιότη¬ 
τες. 


- Ελέγχει και θεωρεί όλα τα έγγραφα των υφισταμένων 
του και είναι συνυπεύθυνος για την νομιμότητα και πλη¬ 
ρότητα αυτών πριν την διαβίβασή τους στον διευθυντή 
για τελική υπογραφή. 

- Μεριμνά και ευθύνεται για τη σύννομη, ορθή και τα¬ 
χεία διεκπεραίωση των υποθέσεων της αρμοδιότητος 
του. 

- Εισηγείται τη λήψη μέτρων για την εύρυθμη και ομαλή 
λειτουργία των τμημάτων του. 

- Παραλαμβάνει την αλληλογραφία του τμήματός του 
και εν συνεχεία την διανέμει στα ανάλογα γραφεία για 
ενέργεια. 

- Υποχρεούται να ενημερώνει το Γ ραφείο Προσωπικού 
για τις ημερήσιες παρουσίες ή απουσίες του προσωπικού 
που υπηρετεί εκτός Δημοτικού Μεγάρου. 

-Υπογράφει χρηματικά εντάλματα, βεβαιώσεις, μισθο- 
δοτικές καταστάσεις και οποιαδήποτε έγγραφα εκδίδει η 
Οικονομική Υπηρεσία. 

Γ2) Γ ραφείο Βεβαιώσεως Τ ελών - Δικαιωμάτων - Φόρων 
- Εισφορών - Λαϊκών Αγορών 

- Μελετά κάθε θέμα που σχετίζεται με την ανάπτυξη και 
τη βελτίωση των εσόδων του Δήμου. 

- Ενεργεί τη σύμφωνα με το νόμο, επιβολή των δημοτι¬ 
κών φόρων, τελών και δικαιωμάτων. 

- Εισηγείται τη μεθοδικότερη διαρρύθμιση των κανονι¬ 
σμών επιβολής τους και τον αποτελεσματικότερο τρόπο 
περιστολής των φορολογικών διαφορών. 

- Είναι υπεύθυνο για την ανεύρεση (απογραφές, αυτο¬ 
ψίες κλπ.) της φορολογητέας ύλης και τη βελτίωση της 
απόδοσης των φορολογιών. 

- Είναι υπεύθυνο για τον έλεγχο των στοιχείων βεβαίω¬ 
σης κάθε δημοτικής προσόδου, για τη βεβαίωσή της, 
εκτός αν ορίζεται διαφορετικά στον παρόντα Οργανι¬ 
σμό, σύμφωνα με τους Νόμους και τους κανονισμούς 
που ισχύουν κάθε φορά και την αποστολή στην Ταμιακή 
Υπηρεσία του Δήμου ή στο οικείο δημόσιο ταμείο των οι¬ 
κείων βεβαιωτικών καταστάσεων, χρηματικών καταλό¬ 
γων κλπ.. 

- Παρακολουθεί την απόδοση από το Δημόσιο, των συ- 
νεισπραττομένων φόρων και τελών. 

- Παρακολουθεί και ενεργεί για την έγκαιρη απόδοση 
στον Δήμο των χορηγούμενων από το Δημόσιο ή από 
οποιαδήποτε άλλη πηγή παροχών, εισφορών και οικονο¬ 
μικών ενισχύσεων. 

- Παρακολουθεί τις συμβάσεις, με τις οποίες προβλέ- 
πεται συμμετοχή του Δήμου σε κέρδη διαφόρων γενικά 
επιχειρήσεων και εκμεταλλεύσεων. 

- Εκτελεί κάθε προπαρασκευαστική εργασία που αφο¬ 
ρά στη διαγραφή βεβαιωθέντων ή αχρεωστήτως εισπρα- 
χθέντων φόρων, τελών ή δικαιωμάτων και προβαίνει στην 
κατάρτιση των οικείων πινάκων διαγραφής ή επιστροφής. 

- Εισηγείται ενυπόγραφα στον Δήμαρχο και ενημερώ¬ 
νει τον Πρόεδρο του Δημοτικού Συμβουλίου για κάθε με¬ 
ταβολή που πρέπει να επέλθει στους φορολογικούς κα¬ 
ταλόγους γενικά. 

- Ενεργεί κάθε προπαρασκευαστική εργασία για τη συ¬ 
γκρότηση των επιτροπών συμβιβασμού φορολογικών 
διαφορών και αμφισβητήσεων επί των δημοτικών φορο¬ 
λογιών γενικώς και παρέχει κάθε χρήσιμο σ’αυτές στοι¬ 
χείο για τη δικαιότερη επίλυση των διαφορών αυτών. 

- Ενεργεί επίσης κάθε προπαρασκευαστική εργασία για 
την υποβοήθηση των Διοικητικών δικαστηρίων στο έργο 
της επίλυσης των φορολογικών διαφορών ανάμεσα 
στους φορολογούμενους του Δήμου και σ’αυτόν, εκτε- 
λώντας κάθε φορά την ισχύουσα σχετική νομοθεσία. 

- Εκπροσωπεί τον Δήμο στα πιο πάνω δικαστήρια με 
τους δικηγόρους του Δήμου. 

- Παρέχει πληροφορίες για το καθεστώς των επιβαλλο- 
μένων δημοτικών φόρων, τελών, δικαιωμάτων και εισφο¬ 
ρών, σε κάθε υπόχρεο, ενεργεί για τη θεραπεία των τυχόν 
δικαίων παραπόνων τους και ενημερώνει αυτούς για τις 
προς τον Δήμο υποχρεώσεις τους από οποιαδήποτε αι¬ 
τία. 

- Εκδίδει βεβαιώσεις ή πιστοποιητικά που αναφέρονται 
στην, από την επιβολή δημοτικών φόρων, τελών, δικαιω¬ 
μάτων και εισφορών, επερχόμενη υποχρέωση οποιουδή- 
ποτε φορολογούμενου του ύψους αυτής, των μεταβολών 
στο φορολογητέο αντικείμενο των βεβαιουμένων ποσών. 

- Ενεργεί την τελική βεβαίωση όλων των οίκοθεν βεβαι- 
ουμένων εσόδωντου Δήμου, περιλαμβανομένης σ’αυτήν 
και της εκδόσεως των σχετικών εντολών προς το εισπρα- 
κτορικό όργανο του Δήμου, πλην των επιπτώσεων εκεί¬ 
νων που αρμόδια καθίστανται άλλα γραφεία του Δήμου. 

- Καταρτίζει τους όρους διακήρυξης για την ενοικίαση 
των δημοτικών προσόδων. Επιμελείται τη σχετική για την 
έγκρισή τους διαδικασία και τη βεβαίωση των μισθωμά¬ 
των και επιπλέον παρακολουθεί την πιστή εφαρμογή των 
οικείων συμβάσεων. 

- Τηρεί μητρώο των, για κάθε φορολογία του Δήμου, 
φορολογουμένων. 

- Τηρεί επίσης, για κάθε είδους φόρο, τέλος, δικαίωμα 
ή εισφορά τα στοιχεία που αφορούν την επιβολή και βε¬ 
βαίωσή τους (αποφάσεις, δηλώσεις, εκθέσεις κλπ.). 

- Επιμελείται σύμφωνα με το νόμο κοινοποίηση των κά¬ 
θε είδους εγγράφων, προσκλήσεων και ειδοποιήσεων 
που αφορούν την βεβαίωση των δημοτικών εσόδων, περι- 
λαμβανομένων και των αποφάσεων του Δημοτικού Συμ¬ 
βουλίου επί των συμβιβαστικών γνωμοδοτήσεων των οι¬ 
κείων επιτροπών. 

- Επιμελείται και ενεργεί τις διαδικασίες για την πραγ¬ 
ματοποίηση των συναπτομένων από το Δήμο δανείων. 

- Παρακολουθεί την εξέλιξη των χορηγήσεών τους και 
ενημερώνει περί αυτών τα τηρούμενα σχετικά βιβλία 

-Σε ειδικές περιπτώσεις, εισηγείταιτηνεπιβολή ειδικών 
φορολογιών για την αντιμετώπιση των συναπτόμενων δα¬ 
νείων. 

- Σε συνεργασία με το γραφείο εκκαθάρισης και εντο¬ 
λής δαπανών, παρακολουθεί τη διαμόρφωση των τοκο¬ 
χρεολυσίων και τις γενόμενες παρακρατήσεις για την 
εξόφληση των δανείων. 

- Επιμελείται την έκδοση αποφάσεων καταλογισμού ή 
επιβολής προστίμου σε περιπτώσεις παραβάσεως των 
κείμενων φορολογικών διατάξεων και των ισχυόντων κα¬ 
νονισμών του Δήμου και ενεργεί με τον κλητήρα ή άλλο 
εντεταλμένο υπάλληλο του Δήμου την επίδοσή τους, 
σ’αυτούς που διαπράττουν την παράδοση ή στο νόμιμο 
αντίκλητό τους. 

- Παρέχει τα απαραίτητα στοιχεία στους φορείς ει- 
σπράξεως των δημοτικών προσόδων. 

- Παρακολουθεί το ρυθμό εισπράξεως των προσόδων 
και εισηγείται στον Δήμαρχο τη σχετική ενημέρωση της 
Ταμιακής Υπηρεσίας που ασκεί τη διαχείριση του Δήμου, 
σε περιπτώσεις καθυστερήσεων. 


- Παρέχει επίσης στοιχεία για τη σύνταξη του ετήσιου 
προϋπολογισμού εσόδων του Δήμου, καθώς και των ανα¬ 
μορφώσεων αυτού στη διάρκεια του έτους. 

- Οργανώνει και εποπτεύει την ομαλή λειτουργία των 
Λαϊκών Αγορών, συντάσσει τα διαγράμματα και αριθμεί 
τις θέσεις των πωλητών. 

- Εκδίδει τις άδειες των πωλητών λαϊκών αγορών ή πα- 
νηγύρεων καθώς και των μεμονωμένων πωλητών εποχια¬ 
κών ειδών σε διάφορα σημεία της πόλης. 

- Εκδίδει τις οίκοθεν εντολές ή επί τόπου εισπράττει τα 
τέλη Λαϊκών Αγορών ή χρήσης πεζοδρομίου. 

Γ3) Γραφείο Δημοτικής Περιουσίας - Δημοτικών Επιχει¬ 
ρήσεων - Νεκροταφείου - Σφαγείων. 

Ως προς την Δημοτική Περιουσία: 

- Καταρτίζει τους όρους της διακήρυξης για την εκμί- 
σθωση ή εκποίηση ακινήτων πραγμάτων του Δήμου, επι¬ 
μελείται τις σχετικές για την έγκρισή τους διαδικασίες και 
τη βεβαίωση των μισθωμάτων. Επιπλέον δε, παρακολου¬ 
θεί την πιστή εφαρμογή των οικείων συμβάσεων. 

- Ενεργεί ότι είναι αναγκαίο για τη διαφύλαξη της ακί¬ 
νητης περιουσίας του Δήμου. 

- Εισηγείται στον Δήμαρχο συμφέρουσες περιπτώσεις 
για την αγορά ακινήτων, με σκοπό την αύξηση της ακίνη¬ 
της περιουσίας του. 

- Εισηγείται στον Δήμαρχο τρόπους εκμετάλλευσης 
της ακίνητης περιουσίας του Δήμου και ενεργεί για την 
τήρηση και εφαρμογή, σε καταφατικές περιπτώσεις, των 
απαιτουμένων διαδικασιών για την υλοποίηση των συνα¬ 
φών στόχων της δημοτικής αρχής. 

- Ενεργεί τη βεβαίωση των εσόδων που προέρχονται 
από την εκμετάλλευση της ακίνητης περιουσίας του Δή¬ 
μου. 

- Αναφέρει αμέσως στον Δήμαρχο κάθε πράξη παρα¬ 
βίασης των δικαιωμάτων του Δήμου (νομή, κατοχή, ρύ¬ 
πανση κλπ.) επί των ακινήτων του και παρακολουθεί την 
έκβαση των κινουμένων απ’αυτόν διοικητικών ή δικαστι¬ 
κών μέτρων. 

- Διεκπεραιώνει κάθε εργασία για την ολοκλήρωση της 
απόκτησης κληροδοσιών και δωρεών ακινήτων. 

- Διεκπεραιώνει κάθε διοικητική ενέργεια που αφορά 
στη στέγαση των δημοτικών υπηρεσιών ή άλλων υπηρε¬ 
σιών ή των Νομικών Π ροσώπων που τη στέγασή τους ανα¬ 
λαμβάνει ο Δήμος και επιλαμβάνεται της ρύθμισης κάθε 
θέματος που ανακύπτει από τις σχετικές για το σκοπό αυ¬ 
τό μισθώσεις. 

Ως προς τις επιχειρήσεις: 

- Οι αρμοδιότητες του παρόντος γραφείου, ως προς τις 
επιχειρήσεις, ανάγονται στις πρέπουσες ενέργειες για τη 
σύσταση αυτών, για την συγκρότηση της διοίκησής τους, 
για τον καθορισμό των αρμοδιοτήτων των Διοικητικών 
τους Συμβουλίων, για την ψήφιση του προϋπολογισμού 
και των λοιπών διαχειριστικών πράξεων από το Δημοτικό 
Συμβούλιο, για την έγκριση των κανονισμών και τέλος για 
την πιθανή διάλυσή τους. 

- Οι αυτές αρμοδιότητες συντρέχουν στις περιπτώσεις 
των διαδημοτικών επιχειρήσεων, των επιχειρήσεων συνε¬ 
ταιριστικού χαρακτήρα, των ανωνύμων εταιριών, των δη¬ 
μοτικών εταιρειών λαϊκής βάσης και πιθανώς άλλων που 
προβλέπονται από τη νομοθεσία που ισχύει κάθε φορά. 

- Προωθεί και συντονίζει τις προβλεπόμενες σχέσεις 
ανάμεσα σ’αυτές και τα διοικητικά όργανα του Δήμου, σε 
όσες περιπτώσεις τούτο προβλέπεται από το Νόμο. 

Ως προς την λειτουργία του Νεκροταφείου: 

- Επιμελείται τη σύνταξη και προσαρμογή του κανονι¬ 
σμού λειτουργίας και δικαιωμάτων του νεκροταφείου στα 
κάθε φορά δεδομένα. 

-Τηρείτις δ/ξειςτου ως άνω κανονισμού. 

- Συγκεντρώνει τα αναγκαία βεβαιωτικά στοιχεία. Εκδί¬ 
δει τις οίκοθεν εντολές για την έγκαιρη είσπραξη των τε¬ 
λών και των δικαιωμάτων που προέρχονται από την χρή¬ 
ση του νεκροταφείου. 

- Προβαίνει στην σύνταξη και την αποστολή στο ταμείο 
για βεβαίωση των εσόδων που για οποιοδήποτε λόγο κα¬ 
θυστερούν. 

- Τηρεί αριθμημένες καρτέλες των εισπραττομένων τε¬ 
λών και δικαιωμάτων για κάθε ταφή και φύλαξη οστών. 
Στην περίπτωση που τα έσοδα αυτά εισπράττονται με βε¬ 
βαιωτικούς καταλόγους, η Ταμιακή Υπηρεσία είναι υπο¬ 
χρεωμένη να παρέχει στο γραφείο του νεκροταφείου τα 
αποδεικτικά στοιχεία είσπραξης με τον πιο πρόσφορο 
τρόπο. 

Ως προς την λειτουργία των Δημοτικών Σφαγείων: 

- Είναι υπεύθυνο για την είσπραξη των τελών και δικαι¬ 
ωμάτων, την σύνταξη των σχετικών καταλόγων, τηντήρη- 
ση αρχείου με τους εμπόρους και κρεοπώλες που κάνουν 
χρήση των σφαγείων. 

- Επιμελείται τη σύνταξη και προσαρμογή του κανονι¬ 
σμού λειτουργίας του. 

Γ4) Γραφείο Χορήγησης Αδειών Λειτουργίας Καταστη¬ 
μάτων. 

- Παραλαμβάνειτις σχετικές αιτήσεις και δικαιολογητι- 
κά για την χορήγηση αδειών ίδρυσης και λειτουργίας 
όλωντων καταστημάτων καιεπιχειρήσεωνπουοιόροιλει- 
τουργίας τους καθορίζονται από υγειονομικές διατάξεις. 

- Έχει την ευθύνη του ελέγχου όλων των δικαιολογητι- 
κών για την πληρότητα του φακέλου και διαβιβάζει τον 
σχετικό φάκελο στην Τεχνική Υπηρεσία. 

-Διαβιβάζειτα σχετικά δικαιολογητικά στηνΔ/νση Υγεί¬ 
ας για την σχετική γνωμάτευση και μετά την επιστροφή 
τους διαβιβάζει τον φάκελο με όλα τα δικαιολογητικά στο 
Δημοτικό Σ/λιο για λήψη απόφασης. 

- Φροντίζει για κλήση των κατόχων αδειών που έχουν 
προβεί σε τρεις παραβάσεις Αστυνομικών και άλλων δια¬ 
τάξεων για την κατάθεση των απόψεών τους πριν την επι¬ 
βολή ποινής από το αρμόδιο όργανο 

-Φροντίζει για την αφαίρεση ή ακύρωση της άδειας λει¬ 
τουργίας καταστήματος μετά την σχετική απόφαση του 
Δημοτικού Σ/λίου. 

Γ5) Γ ραφείο Εκκαθάρισης και Εντολής Δαπανών. 

- Επιμελείται της εκκαθάρισης και εντολής πληρωμής 
κάθε δαπάνης του Δήμου. Ειδικότερα ελέγχει τα δικαιο- 
λογητικά κάθε δαπάνης προς διαπίστωση του νομίμου και 
κανονικού ή όχι αυτής. Ενεργεί αναγνώριση των πιστω¬ 
τών του Δήμου με την προσυπογραφή των πράξεων εκ¬ 
καθάρισης και αναγνώρισης, που συντάσσονται με βάση 
τους οικείους λογαριασμούς ή καταστάσεις, και με βάση 
αυτές εκδίδει τα οικεία χρηματικά εντάλματα στα ονόμα¬ 
τα των δικαιούχων, μέσα στις πιστώσεις του προϋπολογι¬ 
σμού. Καταχωρεί τα χρηματικά εντάλματα στο οικεία βι¬ 
βλία και στην συνέχεια, μετά την υπογραφή από τους αρ¬ 
μοδίους, τα στέλνει στον ταμία. 

- Τηρεί το λογαριασμό των παθητικών υπολοίπων. 


Γ6) Γ ραφείο Προϋπολογισμού - Απολογισμού. 

- Τηρεί ειδικό αρχείο προϋπολογισμών και απολογι¬ 
σμών του δήμου με όλες τις συναφείς εγκριτικές καιτρο- 
ποποιητικές αποφάσεις. 

- Παρακολουθεί την πορεία εκτέλεσης του προϋπολο¬ 
γισμού και εισηγείται τις αναμορφώσεις αυτού με την εγ¬ 
γραφή νέων εσόδων και αναπληρωματικών, συμπληρω¬ 
ματικών ή εκτάκτων πιστώσεων. 

- Συγκεντρώνει και καταχωρεί στα οικεία λογιστικά βι¬ 
βλία τα αποτελέσματα από την εκτέλεση του σκέλους των 
εξόδων του προϋπολογισμού. 

- Καταχωρεί στα οικεία βιβλία, τις με το προϋπολογισμό 
χορηγούμενες κάθε είδους πιστώσεις και ενημερώνει με 
ειδική κατάσταση τον Δήμαρχο για τις τυχόν γενόμενες 
υπερβάσεις. 

- Τηρεί και ελέγχει τους από την αρμόδια Τ αμειακή Υπη¬ 
ρεσία καταρτιζόμενους απολογιστικούς πίνακες, όσον 
αφοράτο σκέλος των εξόδων του προϋπολογισμού, αντί¬ 
γραφο δε αυτών παραδίνει στο γραφείο προσόδων του 
Δήμου για τον έλεγχο των συναφών στοιχείων της αρμο- 
διότητάςτου. 

- Μεριμνά για την ψήφιση των μαζικών πιστώσεων του 
προϋπολογισμού, συντάσσοντας ενυπόγραφα τις περί 
αυτών εισηγήσεις του Δημάρχου προς το Δημοτικό Σ/λιο 
και την Δημαρχιακή Επιτροπή. 

- Παρέχει τα αναγκαία λογιστικά στοιχεία σε όλες τις 
υπηρεσίες του Δήμου, προκειμένου να χρησιμοποιηθούν 
σε εισηγήσεις του Δημάρχου, για την ψήφιση ανάλογων 
πιστώσεων. 

- Ελέγχει και ταξινομεί τα αποστελλόμενα στο Δήμο 
απολογιστικά στοιχεία, συμπληρώνει αυτά και τα ετοιμά¬ 
ζει για τον τελικό έλεγχό τους από την Δημαρχιακή Επι¬ 
τροπή και το Δημοτικό Σ/λιο. 

Γ7) Γ ραφείο Προμηθειών και Διαχείρισης Υλικού Απο¬ 
θήκης. 

- Επιμελείται και ενεργεί όλες τις διαδικασίες για την 
παραγγελία των προμηθειών και έγκαιρη παραλαβή των 
κάθε είδους προμηθευομένων υλικών και ειδών, μηδέ 
εξαιρουμένου και των κάθε είδους αυτοκινήτων και των 
λοιπών μηχανικών μέσων, πλην εκείνων που προορίζονται 
για την εκτέλεση έργων, την εισαγωγή τους στην αποθή¬ 
κη του Δήμου με την συνοδεία των ποσοτικών παραστατι¬ 
κών στοιχείων και την παράδοσή τους για κάθε περίπτω¬ 
ση, στις οικείες υπηρεσίες του Δήμου. 

- Είναι υπεύθυνο για την ασφαλή φύλαξη και καλή συ¬ 
ντήρηση του αποθηκευμένου υλικού και την ακρίβεια του 
υπολοίπου καθώς αυτό προκύπτει, σε κάθε στιγμή από το 
βιβλίο υλικού. 

-Χρησιμοποιεί βοηθητικά έντυπα αποδείξεων, δελτίων, 
καρτελών κλπ., τα οποία εγκρίνονται από τον Δήμαρχο. 

- Εισηγείται την εκποίηση, του για διαφόρους λόγους 
μη χρήσιμου υλικού ή την καταστροφή αυτού λόγω πα- 
λαιότητας και ενεργεί για την τήρηση της αναγκαίας για 
τον σκοπό αυτό διαδικασίας. 

- Ενεργεί τα νόμιμα για την βεβαίωση του αντιτίμου κά¬ 
θε ζημίας που προκύπτει λόγω απώλειας ειδών και υλικών 
γενικά σε βάρος του έχοντος την ευθύνη γι’αυτή υπολό¬ 
γου. 

- Τηρεί και ενημερώνει έγκαιρα και σωστά τα απαιτού- 
μενα βιβλία χρεοπίστωσης μηχανών, μηχανημάτων και 
λοιπών εξαρτημάτων του Δήμου. 

- Επιμελείται τον εφοδιασμό των υπηρεσιών με τα ανα¬ 
γκαία για την λειτουργία τους είδη. 

- Παρακολουθεί τις τιμές των ειδών που διαχειρίζεται 
και ενημερώνει τον Δήμαρχο και τις επιτροπές προμηθει¬ 
ών, σχετικά με αυτές. 

- Τηρεί στατιστικούς πίνακες για τα προμηθευόμενα εί¬ 
δη, κάθε χρόνο, με όλα τα στοιχεία που διευκολύνουν το 
έλεγχο των προμηθειών και την καλύτερη οργάνωσή 
τους. 

- Αξιολογεί τα στατιστικά στοιχεία κατανάλωσης των 
διαφόρων υλικών σε σχέση με το βαθμό απορρόφησης 
αυτών, ως και τα χρονικά όρια, της διαδικασίας πραγμα¬ 
τοποίησης των προμηθειών και επιμελείται για την έγκαι¬ 
ρη έναρξη των απαιτουμένων προμηθευτικών διαδικα¬ 
σιών, παίρνοντας υπόψη την ανάγκη συντονισμού των 
προμηθειών σε μία ενιαία προμήθεια, σύμφωνα με τον 
εκάστοτε ισχύοντα κανονισμό προμηθειών των ΟΤΑ, 
όπου επιβάλλεται η εφαρμογή του. 

Γ8) Γραφείο Μηχανοργάνωσης και Μηχανογράφησης. 

- Καταρτίζει τα προγράμματα που αφορούν στην μηχα¬ 
νοργάνωση των υπηρεσιών του Δήμου, συντάσσει τις 
απαραίτητες γι’αυτό εισηγήσεις και τις απαιτούμενες με¬ 
λέτες. 

- Έχει την ευθύνη για την όλη λειτουργία της μηχανο¬ 
γράφησης και μηχανοργάνωσης των υπηρεσιών και επι- 
βλέπειτη σωστή και αποτελεσματική λειτουργίατων εγκα¬ 
τεστημένων υπολογιστών στις υπηρεσίες του Δήμου. 

- Πραγματοποιεί τις υπηρεσιακές επαφές με τα ανα¬ 
γνωρισμένα ιδιωτικά γραφεία του είδους, για την αγορά 
εκπονημένων ειδικών προγραμμάτων ή την εκπόνηση 
εξειδικευμένων τοιούτων. 

- Ενημερώνει έγκαιρα τον Δήμαρχο για την πρόοδο των 
εργασιών που εμπίπτουν στην αρμοδιότητάτου, ή τα προ¬ 
βλήματα που εμφανίζονται, τόσο όσον αφορά αυτά καθε- 
αυτά τα προγράμματα, όσο και τη λειτουργία των ηλε¬ 
κτρονικών υπολογιστών. 

- Επιμελείται τη συντήρηση, την επισκευή και τη διαφύ¬ 
λαξη των μηχανημάτων από κάθε είδους φθορά και απώ¬ 
λεια. 

- Συνεργάζεται με τις υπηρεσίες του Δήμου για τη σω¬ 
στή και έγκαιρη εκτέλεση των σχετικών, με τις αρμοδιό- 
τητέςτου, εντολών του Δημάρχου. 

Δ) ΤΜΗΜΑ ΤΑΜΙΑΚΗΣ ΥΠΗΡΕΣΙΑΣ 

Δ1) Γραφείο Προϊσταμένου. 

- Εισπράττει ο ίδιος διάτων λοιπών υπαλλήλων της Τα¬ 
μιακής Υπηρεσίας τα έσοδα του Δήμου, όπως αυτά προσ¬ 
διορίζονται με τον ετήσιο προϋπολογισμό ή με ειδικές 
αποφάσεις του Δημοτικού Σ/λίου, καθώς και όλα τα έσο¬ 
δα των προηγουμένων ετών, που για οποιοδήποτε λόγο 
δενεισπράχθηκαν. Ενεργεί επίσης την είσπραξη κάθε άλ¬ 
λου εσόδου για λογαριασμό του Δήμου και τα έσοδα για 
λογαριασμό τρίτων, αν η είσπραξη ήθελε ανατεθεί νόμιμα 
στο Δήμο. 

- Εξοφλεί τα χρηματικά εντάλματα μέσα στα όρια των 
πιστώσεωνπου ορίζουν ο προϋπολογισμός ή ειδικές απο¬ 
φάσεις του Δημοτικού Σ/λίου, σύμφωνα με τις ισχύουσες 
διατάξεις του ΔΚΚ. 

- Ασκεί ή διστάσει τη λήψη όλων των από τους νόμους 
περί εισπράξεως δημοσίων εσόδων, επιτρεπομένων ανα¬ 
γκαστικών μέτρων εναντίον οφειλετών του Δήμου από 
οποιαδήποτε αιτία. 


- Ασκεί την ποινική δίωξη κατά των οργάνων που είναι 
επιφορτισμένα με την εκτέλεση των ενταλμάτων προσω¬ 
πικής κρατήσεως, αν τυχόν επιδείξουν αμέλεια. 

- Εποπτεύει την υπηρεσία της εισπράξεως και μεριμνά 
να γίνεται η είσπραξη των Δημοτικών και των λοιπών εσό¬ 
δων, καθώς και άλλη για το σκοπό αυτό ενέργεια να συ- 
ντελείται μέσα στις νόμιμες προθεσμίες. 

- Προσδιορίζει εγγράφως στους υπαλλήλους τα έσοδα 
που τους αναθέτει να εισπράξουν καθώς και την προθε¬ 
σμία είσπραξης και αποφαίνεται επί της χρηματικής δια- 
χειρίσεως αυτών. 

- Υποβάλλει κατά μήνα στο Δήμαρχο και στη Δημαρχια¬ 
κή Επιτροπή λογαριασμό εσόδων και εξόδων, που ελέγ¬ 
χεται από τα όργανα αυτά. Στους μηνιαίους λογαρια¬ 
σμούς πρέπει να εμφανίζονται κατά είδος εσόδου τα βε- 
βαιωθέντα έσοδα, οι πραγματοποιηθείσες εισπράξεις, τα 
υπόλοιπα που απομένουν για είσπραξη καθώς και οι εξα- 
ντληθείσες και ενεργηθείσες πληρωμές κατά είδος εξό¬ 
δου, τα υπόλοιπα πληρωτέα και το χρηματικό υπόλοιπο 
που απομένουν στο ταμείο. 

- Λογοδοτεί για εαυτό του και τα εισπρακτικά και δια¬ 
χειριστικά όργανα στο Ελεγκτικό Συνέδριο, σύμφωνα με 
τις ισχύουσες διατάξεις του ΔΚΚ. 

- Υπέχει έναντι του Δήμου τις ευθύνες, τις οποίες υπέ¬ 
χει ο Δημόσιος Ταμίας έναντι του Δημοσίου και δεν δικαι¬ 
ούται να κρατεί στο ταμείο περισσότερα χρήματα από 
όσα ορίζουν κάθε φορά οι σχετικές διατάξεις. Τα υπόλοι¬ 
πα χρήματα καταθέτονται έντοκα και σε λογαριασμό όψε- 
ως στην Τράπεζα της Ελλάδος ή στο Ταμείο Παρακατα¬ 
θηκών και Δανείων. 

Δ2) Γ ραφείο Εισπράξεων Εσόδων. 

- Διεξάγει κάθε υπηρεσία που σχετίζεται με την επιμέ¬ 
λεια της βεβαίωσης και είσπραξης όλων των εσόδων του 
Δήμου και με την τήρηση των αντίστοιχων λογιστικών βι¬ 
βλίων. 

- Σχετικά με τις εισπράξεις γενικά, τους χρηματικούς 
καταλόγους, τις διπλότυπες αποδείξεις, τα τηρούμενα 
κύρια και βοηθητικά βιβλία, τη θεώρηση αυτών, την έκδο¬ 
ση γραμματίων, την αποδοχή επιταγών και λοιπά, εφαρ¬ 
μόζονται ακριβώς τα από το Λογιστικό των Δήμων οριζό¬ 
μενα. 

- Τα εισπραττόμενα έσοδα της ημέρας παραδίδονται 
από τους εισπράκτορες πριν από την αναχώρησή τους 
από το ταμείο, στο τέλος του ωραρίου τους, στα χέρια 
του ταμία. Ως προς την παράδοση, την έκδοση γραμ¬ 
ματίου παραλαβής, την παράδοση των βιβλίων διπλο¬ 
τύπου είσπραξης, των αποσπασμάτων κλπ., προβλέ¬ 
πουν οι διατάξεις του άρθρου 58 του από 17.5.59 
Β.Δ/τος. 

- Ενεργεί την πίστωση των οφειλετών που πλήρωσαν 
και την οίκοθεν βεβαίωση των πραγματοποιηθέντων εσό¬ 
δων που δεν εισπράχθηκαν με βάση αντίστοιχους χρημα¬ 
τικούς καταλόγους. 

- Επιμελείται την τακτική εισαγωγή των εισπράξεων στο 
Δημοτικό Ταμείο ανά κεφάλαιο και άρθρο του προϋπολο¬ 
γισμού και με την ενημέρωση των οικείων λογιστικών βι¬ 
βλίων. 

- Ασκεί κάθε άλλη εργασία που ανάγεται στην βεβαίω¬ 
ση και είσπραξη γενικά των εσόδων του Δήμου και που 
του ανατίθεται από τον Δημοτικό Ταμία. 

Δ3) Γραφείο Πληρωμών. 

- Διεξάγει τις λογιστικές πράξεις που σχετίζονται με την 
πληρωμή των εξόδων του Δήμου, την τήρηση των αντίστοι¬ 
χων λογιστικών βιβλίων του ταμείου και την κατάρτιση των 
μηνιαίων και ετησίων λογαριασμών της διαχείρισης αυτού. 

- Μεριμνά για την παρακράτηση των κρατήσεων υπέρ 
τρίτων. 

- Συντάσσει και υποβάλει στην Οικονομική Εφορία στο 
τέλος κάθε χρόνου την οριστική δήλωση Φ.Μ.Υ. 

- Συνεργάζεται με τα διάφορα επικουρικά και ασφαλι¬ 
στικά ταμεία, σε ό,τι αφοράτα αντίστοιχα με αυτά θέματα 
των εργαζομένων παρακολουθώντας ανελλιπώς την ανά¬ 
λογη νομοθεσία. 

- Εκτελεί κάθε άλλη εργασία που ανάγεται στις πληρω¬ 
μές γενικά του Δήμου και που του ανατίθεται από τον Δη¬ 
μοτικό Ταμία. 

Ε) ΤΜΗΜΑ ΕΙΔΙΚΗΣ ΥΠΗΡΕΣΙΑΣ (ΔΗΜΟΤΙΚΗΣ ΑΣΤΥ¬ 
ΝΟΜΙΑΣ) 

Ελέγχει και επιβάλλει την τήρηση των διατάξεων που 
αφορούν την καθαριότητα, την κυκλοφορία και στάθμευ¬ 
ση των αυτοκινήτων, την οικοδόμηση, την αποχέτευση, 
την μόλυνση και ρύπανση του περιβάλλοντος και την προ¬ 
στασία του υπόγειου υδάτινου δυναμικού. 

Ειδικότερα ασχολείται: 

1. Με το έλεγχο τήρησης της καθαριότητας σε όλους 
τους δημόσιους, δημοτικούς και κοινόχρηστους χώρους 
γενικά του Δήμου, όπως καθορίζονται από τις ισχύουσες 
διατάξεις, τις κανονιστικές πράξεις και τις αποφάσεις του 
Δημοτικού Σ/λίου και του Δημάρχου, που εκδίδονται κάθε 
φορά για το σκοπό αυτό. 

2. Με τον έλεγχο της τήρησης των νόμων περί τοιχο¬ 
κόλλησης, ώστε να αποφεύγεται η ρύπανση. 

3. Με τις διαδικασίες επιβολής κυρώσεων σύμφωνα με 
τις κείμενες διατάξεις και τις αποφάσεις του Δημοτικού 
Σ/λίου και του Δημάρχου. 

4. Με τον έλεγχο για την στάθμευση και την κυκλοφορία 
κάθε οχήματος σύμφωνα με τις ισχύουσες διατάξεις και 
την τήρηση των νόμων και των ειδικών αστυνομικών δια¬ 
τάξεων που αφορούν την κυκλοφορία και την στάθμευση 
των οχημάτων. 

5. Με την τήρηση των διατάξεων και των περιορισμών 
που ισχύουν για την ανοικοδόμηση γενικά και ειδικότερα 
με τον έλεγχο των αδειών των ανεγειρομένων οικοδομών 
και κάθε κατηγορίας κτισμάτων, την περίφραξη ή περι- 
τοίχιση οικοπέδων στη εφαρμογή του Γ.Ο.Κ., υποδει¬ 
κνύοντας στις αρμόδιες υπηρεσίες την κατεδάφιση επι¬ 
κινδύνων κτιρίων και την παρακολούθηση της εφαρμογής 
των διατάξεων για την κατάληψη πεζοδρομίων με οικοδο¬ 
μικά υλικά και εισηγείται στις αρμόδιες υπηρεσίες την επι¬ 
βολή κυρώσεων κατά των παραβατών. 

6. Με τον έλεγχο της αποχέτευσης που ειδικότερα πε¬ 
ριλαμβάνει: Την τήρηση και εφαρμογή των διατάξεων και 
των κανονισμών για την σωστή λειτουργία του δικτύου 
της αποχέτευσης με σκοπό την αποφυγή της ρύπανσης, 
την παρεμπόδιση επιχωμάτωσης ή δόμησης της φυσικής 
ροής των χειμάρρων, ρεμάτων κλπ., τον έλεγχο των νε¬ 
ρών που χύνονται στους χείμαρρους και στα ρέματα για 
να μην περιέχουν λύματα βιομηχανιών, βιοτεχνιών, επι¬ 
χειρήσεων ή οικιών, τον έλεγχο για παράνομες συνδέσεις 
των ακινήτων με υδροφόρους αγωγούς ή αγωγούς ακα¬ 
θάρτων ή βρόχινων νερών, καθώς και για τις παράνομες 
επεκτάσεις τους. 


7. Με τον έλεγχο για την μόλυνση του περιβάλλοντος 
που επεκτείνεται σε κάθε πηγή και αιτία παροδική ή μόνι¬ 
μη που προκαλεί ρύπανση ή μόλυνση στο φυσικό περι¬ 
βάλλον από τα κάθε είδους οχήματα. 

Στον έλεγχο υπάγονται και οι εστίες καύσεις, κάθε κα¬ 
τηγορίας κτιρίων (οικίες, καταστήματα, βιοτεχνίες, βιο¬ 
μηχανίες κλπ.) όπως και η ηχορύπανση. 

8. Με την προστασία του υπόγειου υδάτινου δυναμικού 
που περιλαμβάνει και τον έλεγχο για την πρόληψη παρά¬ 
νομου ανοίγματος πηγαδιών. 

3. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

Α) ΓΡΑΦΕΙΟ ΔΙΕΥΘΥΝΤΟΥ 

-Εποπτεύει και ελέγχει τα τμήματα και γραφεία που συ¬ 
γκροτούν την Δ/νσή του. 

- Παραλαμβάνεί και κατανέμει στα τμήματά του την ει¬ 
σερχόμενη αλληλογραφία. 

- Προεγκρίνειτις κανονικές άδειες ή έκτακτες εξόδους 
του προσωπικού της Δ/νσήςτου. 

- Εισηγείται την μετακίνηση κατά την κρίση του, υπαλ¬ 
λήλων που είναι τοποθετημένοι σε τμήματα και γραφεία 
σε άλλα γραφεία διαφορετικού τμήματος της Δ/νσής του 
για την αντιμετώπιση των υπηρεσιακών αναγκών. 

- Εκχωρεί κατά την κρίση του στους προϊσταμένους της 
Δ/νσής του αρμοδιότητες εκτός εκείνων που απορρέουν 
από νόμους και διατάγματα. 

- Ελέγχει τα έγγραφα της Δ/νσήςτου πριν υπογραφούν 
από τον Δήμαρχο. 

- Θεωρεί τις οικοδομικές άδειες. 

- Θεωρεί τις μελέτες, τους ανακεφαλαιωτικούς και συ¬ 
γκριτικούς πίνακες και τις πιστοποιήσεις τελικών επιμε¬ 
τρήσεων. 

- Παρέχει τεχνικές συμβουλές στον Δήμαρχο. 

- Εισηγείται για τον προγραμματισμό όλων των έργων 
του Δήμου. 

- Παρακολουθεί και συντονίζει την πορεία όλων των έρ- 
γωντου Δήμου και ελέγχει την κανονική απορρόφηση των 
πιστώσεων. 

-ΤηρείτονΔ.Κ.Κ.,ταΦ.Ε.Κ.,ταΔ/γματα,τις Εγκυκλίους 
και αποφάσεις που αφορούν την Δ/νσή του. 

- Υπογράφει τα λοιπά έγγραφα με εντολή Δημάρχου. 

Β) ΤΜΗΜΑ ΜΕΛΕΤΩΝ - ΕΡΓΩΝ 

Β1) Γ ραφείο Προϊσταμένου. 

- Προΐσταται, παρακολουθεί και ελέγχει την καλή λει¬ 
τουργία του τμήματός του. 

- Εισηγείται στον Δ/ντή της Τεχνικής Υπηρεσίας τα διά¬ 
φορα θέματα που προκύπτουν και συνεργάζεται μαζί του 
για την επίλυσή τους. 

- Συνυπογράφει τις μελέτες με τον συντάξαντα μηχανι¬ 
κό και φροντίζει για την θεώρηση και έγκρισή τους. 

- Ελέγχει και θεωρεί όλα τα έγγραφα των υφισταμένων 
του και είναι συνυπεύθυνος για την νομιμότητα και πλη¬ 
ρότητα αυτών πριν την διαβίβασή τους στον διευθυντή 
για τελική υπογραφή. 

- Μεριμνά και ευθύνεται για τη σύννομη, ορθή και τα¬ 
χεία διεκπεραίωση των υποθέσεων της αρμοδιότητός 
του. 

- Παραλαμβάνεί την αλληλογραφία του τμήματός του 
και εν συνεχεία την διανέμει στα ανάλογα γραφεία για 
ενέργεια. 

Β2) Γραφείο Μελετών. 

- Συντάσσει τις μελέτες όλων των έργων που περιλαμ¬ 
βάνονται στο τεχνικό πρόγραμματου Δήμου καιτωνενερ- 
γούμενων προμηθειών όπου τούτο είναι αναγκαίο. Συ¬ 
ντάσσει τις απαιτούμενες προμελέτες και συγκεντρώνει 
προκαταρκτικά στοιχεία, με βάση τα προγράμματα μα¬ 
κροχρόνιου τεχνικού προγραμματισμού που εκπονεί η δι¬ 
οίκηση του Δήμου. 

- Συντάσσει οποιαδήποτε μελέτη ζητηθεί από τον Δή- 
μαρχο. 

- Ενεργεί τις διαδικασίες για την έγκριση των μελετών 
(αν αυτό χρειάζεται) και την λήψη των αναγκαίων για το 
σκοπό αυτό αποφάσεων. 

- Γιατην ορθή και ολοκληρωμένη σύνταξη των μελετών 
εκτέλεσης έργων, συνεργάζεται, εκτός από τους αρμόδι¬ 
ους διοικητικούς και υπηρεσιακούς παράγοντες του Δή¬ 
μου και με κάθε άλλη αρχή ή υπηρεσία, που συνδέεται με 
αυτά με οποιοδήποτε τρόπο, λαμβάνοντας υπόψη προϋ- 
πάρχουσες συναφείς μελέτες, έργα ή άλλα σχετικά στοι¬ 
χεία επηρεάζοντατο είδος και την δυνατότητα κατασκευ¬ 
ής τους. 

-Τηρεί βιβλίο μελετών, στο οποίο κατά αύξοντα αριθμό 
και ημερομηνία περάτωσης αυτών, καταχωρούνται οι συ- 
ντασσόμενες μελέτες, αριθμούμενες αντιστοίχως. 

-Τηρείταξινομημένο αρχείο όλωντων μελετώντου Δή¬ 
μου. 

Β3) Γ ραφείο Έργων. 

- Ενεργεί τις διαδικασίες για την διεξαγωγή των δημο¬ 
πρασιών ανάδειξης των αναδοχών εκτέλεσης των έργων 
ή της ανάθεσης αυτών. 

- Για κάθε έργο που εκτελείται από τον Δήμο, ενεργεί 
για την εγκατάσταση των αναδοχών, τις εργασίες, την πα¬ 
ρακολούθηση της ομαλής εξέλιξης της κατασκευής, τη 
σύνταξη επιμετρήσεων, τη συλλογή συναφών προς τα έρ¬ 
γα στοιχείων για τη σύνταξη των ανακεφαλαιωτικών πινά¬ 
κων, τη συγκρότηση των προβλεπομένων από το νόμο 
επιτροπών παραλαβής των προμηθειών και των έργων τε¬ 
λικά και κάθε άλλη πράξη προβλεπομένη ή μη, θεωρού¬ 
μενη όμως αναγκαία για την τεχνική και οικονομική κάλυ¬ 
ψη των έργων και τη λογιστική δικαιολόγηση των δαπα¬ 
νών τους. 

- Εκτελεί με τις νόμιμες διαδικασίες τα με αυτεπιστασία 
κατασκευαζόμενα έργα, προβαίνουν έγκαιρα στις απαι- 
τούμενες προμήθειες και μεταφορές. 

- Τηρεί αρχείο των φακέλων των περατουμένων συνα¬ 
φών έργων και ενεργεί για την μέσα στις νόμιμες προθε¬ 
σμίες, πραγματοποίησης της παραλαβής τους, εισηγού- 
μενο σε περίπτωση που θα διαπιστωθεί οποιαδήποτε κα¬ 
θυστέρηση, στον Δήμαρχο, τη λήψη των για κάθε 
περίπτωση επιβαλλομένων μέτρων. 

- Έχει την ευθύνη για τηντήρηση των ιδίων διαδικασιών 
και όσων πέρα από αυτές προβλέπονται για την εκτέλεση 
διαφόρων έργων τέχνης (Ηρώων, γλυπτών, αναπαραστά¬ 
σεων κλπ.) επιμελείται τη συντήρηση και την ομαλή λει¬ 
τουργία των δημοτικών καταστημάτων γενικώς, από τε¬ 
χνική άποψη. 

- Τηρεί και ενημερώνει ανελλιπώς ειδική καρτέλα 
για κάθε έργο, στην οποία εμφανίζεται με λεπτομέ¬ 
ρειες η οικονομολογιστική κίνηση και κάλυψη του έρ¬ 
γου. 


- Ενημερώνει ιεραρχικά και αμέσως τον Δήμαρχο για τυ¬ 
χόν διαπιστούμενες αδυναμίες στην πρόοδο των εργα¬ 
σιών, κακοτεχνίες ή κάθε είδους ανωμαλίες, ανεξάρτητα 
από την σοβαρότητα και το οικονομικό μέγεθος αυτών. 

Β4) Γραφείο Συντήρησης και Επισκευής Κτιριακών 
Εγκαταστάσεων. 

- Φροντίζει για την επισκευή και συντήρηση: α) Όλων 
των σχολικών κτιρίων, β) Όλων των δημοτικών καταστη¬ 
μάτων, γ) Όλων των εγκαταστάσεων αθλητισμού, δ) 
Όλων των λοιπών κτιριακών εγκαταστάσεων που δεν πε¬ 
ριλαμβάνονται στις πιο πάνω κατηγορίες. 

- Συγκροτεί και κατευθύνει τα αναγκαία για τον παρα¬ 
πάνω σκοπό συνεργεία. 

- Στα πλαίσια των οικείων μελετών και των οδηγιών των 
προϊσταμένων του, ιεραρχεί τις υπάρχουσες ανάγκες, 
ώστε στο συντομότερο δυνατό χρόνο να εξασφαλίζονται 
ομαλές συνθήκες λειτουργίας τους. 

Γ) ΤΜΗΜΑ ΕΞΩΤΕΡΙΚΩΝ ΥΠΗΡΕΣΙΩΝ 

Γ1) Γ ραφείο Προϊσταμένου. 

- Προΐσταται, παρακολουθεί και ελέγχει την καλή λει¬ 
τουργία του τμήματός του. 

- Εισηγείται στον Δ/ντή των Τεχνικών Υπηρεσιών τα διά¬ 
φορα θέματα που προκύπτουν και συνεργάζεται μαζί του 
για επίλυσή τους. 

- Ενημερώνει το Γραφείο Προσωπικού για τις παρου¬ 
σίες ή απουσίες του προσωπικού του τμήματός του. 

Γ2) Γ ραφείο Καθαριότητος 

- Μεριμνά για την κανονική διενέργεια της καθαριότη¬ 
τας στην πόλη, ελέγχει την άρτια εκτέλεση των συναφών 
προς την καθαριότητα εργασιών και εισηγείται στον Δή¬ 
μαρχο ιεραρχικά την λήψη των μέτρων που επιβάλλονται 
κάθε φορά για την εξασφάλισή της. 

- Παρακολουθεί την παρουσία του εργατοτεχνικού 
προσωπικού στον τόπο των εργασιών. 

- Μεριμνά για την έγκαιρη προμήθεια υλικών και ανταλ¬ 
λακτικών εργαλείων, ως και λοιπών μέσων, χρήσιμων 
στην ομαλή λειτουργία της καθαριότητας. 

- Ελέγχει και επιστατεύει την εκτέλεση των εργασιών 
και διεξάγει κάθε υπηρεσία που ανάγεται σε ζητήματα κα¬ 
θαριότητας. 

Γ3) Γραφείο Πρασίνου και Παιδικών Χαρών. 

- Μεριμνά για την ανάπτυξη και διάδοση του πρασίνου 
στην πόλη, καθώς και για την συντήρη ση, των εξωραϊσμό, 
την καθαριότητα και την επαύξηση των δημοτικών κήπων 
αλσών και δενδροστοιχιών. 

- Μεριμνά για τον έγκαιρο εφοδιασμό του Δήμου με 
τους απαραίτητους σπόρους, φυτά, θάμνους, δένδρα 
κλπ., και την φύτευση. 

- Εκτελεί τα έργα που γίνονται με αυτεπιστασία είτε με 
εργολαβία είτε απευθείας. 

- Τηρεί και εφαρμόζει όλες τις διαδικασίες που ανάγο¬ 
νται στην δημοπράτηση, την εκτέλεση, την επίβλεψη και 
την λογιστική και οικονομική κάλυψη των έργων πρασί¬ 
νου. 

- Είναι υπεύθυνο για τη σωστή λειτουργία των συνερ¬ 
γείων κήπων και δενδροστοιχιών του Δήμου ως και των 
παιδικών χαρών. 

- Παρακολουθεί την παρουσία του εργατοτεχνικού 
προσωπικού των κήπων, των δενδροστοιχιών και των παι¬ 
δικών χαρών στον τόπο των έργων. 

- Είναι υπεύθυνο για τον καθαρισμό των χώρων πρασί¬ 
νου από κάθε λογής άχρηστα αντικείμενα και την μετα¬ 
φορά τους σε ειδικό χώρο, οριζόμενο παγίως ή κάθε φο¬ 
ρά από το γραφείο καθαριότητας. 

- Έχει την ευθύνη για την υδροπαροχή και τους ψεκα¬ 
σμούς των χώρων πρασίνου, έχοντας στην διάθεσή του 
τα οχήματα και εργαλεία που απαιτούνται (βυτιοφόρα 
κλπ.). 

- Ενεργείγιατην ομαλή λειτουργίατωνπαιδικώνχαρών 
του Δήμου. 

- Στην ευθύνη του υπάγεται η φύλαξη των οργάνωντων 
παιδικών χαρών, η συντήρηση και επισκευή τους και η εν- 
δεδειγμένη χρήση τους για την πρόληψη τυχόν ατυχημά¬ 
των. 

Γ4) Γραφείο Κίνησης και Συντήρησης Οχημάτων. 

- Εντέλλεται και προγραμματίζει την κίνηση των οχημά¬ 
των του Δήμου γενικά. 

- Εντέλλεται και παρακολουθεί επιμελώς την προμή¬ 
θεια και την κατανάλωση των καυσίμων. 

- Έχει την άμεση επαφή με τα συνεργεία συντήρησης 
των αυτοκινήτων και περαιτέρω ευθύνη για την έγκαιρη 
εισαγωγή και εξαγωγή τους σ’αυτά και από αυτά. 

- Παρακολουθεί και ελέγχει από κοντά τις εργασίες επι¬ 
σκευής και συντήρησης των αυτοκινήτων του Δήμου. 

- Τηρεί και ενημερώνει ανελλιπώς τα ειδικά βιβλία και 
έντυπα που ορίζονται από τον νόμο για την κίνηση των αυ¬ 
τοκινήτων. 

- Χορηγεί τις εντολές για την προμήθεια των καυσίμων 
και ελέγχει την κανονική παραλαβή τους. 

- Τηρείτα αναγκαία βιβλία για την χρεοπίστωση των υλι¬ 
κών και ανταλλακτικών που χρησιμοποιούνται στην συ¬ 
ντήρηση και επισκευή των αυτοκινήτων του Δήμου. 

- Είναι αρμόδιο για την λήψη και εφαρμογή των ενδε- 
δειγμένων για την φύλαξη των αυτοκινήτων μέτρων. 

- Αναφέρει κάθε ζημία που προκαλούν ή προκαλείται 
στα αυτοκίνητα του Δήμου και ενεργεί για την απόδοση ή 
διεκδίκηση του αντιτίμου των ζημιών. 

- Τηρεί στατιστικά στοιχεία της κίνησης και λειτουργίας 
των αυτοκινήτων του Δήμου, ως και των από αυτά κατα- 
ναλισκομένων καυσίμων. 

- Αναφέρει κάθε διαπιστούμενη ζημιά στα αυτοκίνητα 
από υπαιτιότητα των οδηγών τους. 

- Μεριμνά ώστε τα απαιτούμενα για τις ανάγκες των 
υπηρεσιών του Δήμου αυτοκίνητα να βρίσκονται έτοιμα 
για κίνηση στις οριζόμενες ώρες χρησιμοποίησής τους. 

- Εκτελεί κάθε άλλη εργασία που ανάγεται στην κίνηση 
των αυτοκινήτων του Δήμου. 

- Μεριμνά για την έγκαιρη ασφάλιση των αυτοκινήτων 
του Δήμου γενικά. 

- Τηρεί χωριστά για κάθε αυτοκίνητο ειδικό φάκελο, 
στον οποίο φυλάσσονται με επιμέλειατα στοιχεία κτήσης, 
κυκλοφορίας και ασφάλισης αυτών. 

- Μεριμνά για την έγκαιρη προμήθεια υλικών και ανταλ¬ 
λακτικών χρήσιμων για τη συντήρηση και επισκευή των 
αυτοκινήτων του Δήμου. 

- Είναι υπεύθυνο για την σωστή λειτουργία του συνερ¬ 
γείου επισκευής και συντήρησης των αυτοκινήτων του 
Δήμου, εφόσον τελικά συσταθεί τέτοιο συνεργείο στο 
Δήμο και για κάθε μικροεπισκευή που ήδη εκτελείται 
σ’αυτά. 


Γ5) Γ ραφείο Ηλεκτροφωτισμού. 

- Ενεργεί κάθε τι και εκτελεί τις εντολές των προϊστα¬ 
μένων του, ό,τι αφορά τον ηλεκτροφωτισμό των οδών, 
των πλατειών και των κοινοχρήστων χώρωντου Δήμου γε¬ 
νικά. 

- Αλλάζει τους χαλασμένους και καμένους λαμπτήρες 
του δικτύου, εφόσον περί αυτού υπάρχει πάγια και ειδική 
συναίνεση της ΔΕΗ. 

- Εκτελεί τα με αυτεπιστασία έργα ηλεκτροφωτισμού 
της πόλης. 

-Τηρείτα αναγκαία βιβλία για την χρεοπίστωση των υλι¬ 
κών και των ανταλλακτικών που χρησιμοποιούνται στην 
καλή λειτουργία του ηλεκτροφωτιστικού δικτύου γενικά. 

- Ενημερώνει εγκαίρως την ΔΕΗ για την αποκατάσταση 
των βλαβών στο δίκτυο. 

- Μεριμνά για την έγκαιρη προμήθεια υλικών και ανταλ¬ 
λακτικών χρήσιμων για την ομαλή λειτουργία του δικτύου 
ηλεκτροφωτισμού. 

- Ενεργεί την φωταγώγηση των χώρων στους οποίους 
ο Δήμος οργανώνει κάθε μορφής εκδηλώσεις. 

- Φροντίζει για τον κανονικό ηλεκτροφωτισμό των δη¬ 
μοτικών καταστημάτων. 

- Αφαιρεί (μετά από ειδοποίηση) εγκαταλελειμμένα πα- 
νώ κομμάτων και μαζικών φορέων. 

Δ) ΤΜΗΜΑ ΠΟΛΕΟΔΟΜΙΑΣ 

Δ1) Γραφείο Προϊσταμένου 

- Προΐσταται, παρακολουθεί και ελέγχει την καλή λει¬ 
τουργία του τμήματός του. 

- Έχει την ευθύνη για την θεώρηση όλωντων εγγράφων 
των γραφείων της δικαιοδοσίας του. 

- Παραλαμβάνει την αλληλογραφία του τμήματός του 
και διανέμει αυτή στους υπ’αυτόν υπαλλήλους. 

- Εισηγείται στον Δ/ντή της Τεχνικής Υπηρεσίας τα διά¬ 
φορα θέματα που προκύπτουν και συνεργάζεται μαζί του 
για την επίλυσή τους. 

Δ2) Γ ραφείο Έκδοσης Αδειών. 

- Ενεργεί τον προέλεγχο για έκδοση οικοδομικών αδει¬ 
ών. 

- Ελέγχει τις μελέτες και εκδίδει τις οικοδομικές άδειες. 

- Εκδίδει άδειες περιτοιχίσεως, κατεδαφίσεως, επιχω- 
ματώσεως και κοπής δένδρων. 

- Προβαίνει στο στατικό έλεγχο μελετών για έκδοση οι¬ 
κοδομικών αδειών. 

- Ελέγχειτις ηλεκτρομηχανολογικές μελέτες εκδιδομέ- 
νων αδειών σύμφωνα με τον Γ.Ο.Κ. 

- Ελέγχει τις μελέτες θερμομόνωσης εκδιδομένων οι¬ 
κοδομικών αδειών. 

- Ελέγχει την θερμομόνωση ανεγειρομένων οικοδομών. 

-Τηρεί αρχείο οικοδομικών αδειών. 

- Ελέγχει τα φορολογικά και αποφαίνεται για την έγκρι¬ 
ση έκδοσης οικοδομικών αδειών. 

- Συντάσσει πράξεις έγκρισης εκτελεσθεισών οικοδομι¬ 
κών εργασιών. 

- Ελέγχει τις οικοδομές για θεώρηση των οικοδομικών 
αδειών (αυτοψίες, τρόπος έκδοσης αδειών). 

- Επιβάλλει μέτρα ασφαλείας σε οικοδομές. 

- Επιλαμβάνεται κάθε θέματος σχετικού με τη στατική 
επάρκεια των οικοδομών. 

-Διαπιστώνειτις βλάβες λόγω υγρασίας, στατικής ανε¬ 
πάρκειας φέροντος οργανισμού. 

- Διαπιστώνει την επικινδυνότητα των οικοδομών. 

Δ3) Γραφείο Τοπογραφικών Εφαρμογών - Απαλλοτριώ¬ 
σεων - Κτηματολογίου 

- Συντάσσει διαγράμματα εφαρμογής και διαγράμματα 
διαμορφωμένης κατάστασης (αντίτωντεχνικώνεκθέσεων). 

- Προβαίνει σε διαπίστωση ασυμφωνίας μεταξύ εγκε¬ 
κριμένου σχεδίου καιεφαρμοσθέντος στο έδαφος και την 
διορθώνει όταν είναι σε μικρό βαθμό, αλλιώς την προωθεί 
για τροποποίηση. 

- Παρέχει πληροφορίες (έγγραφα και προφορικά) σε 
ό,τι αφορά την εφαρμογή του Γ.Ο.Κ. καιγενικάτης Πολε- 
οδομικής Νομοθεσίας. 

- Εξετάζει την οικοδομησιμότητα των εκτός σχεδίου γη¬ 
πέδων για την έκδοση των σχετικών βεβαιώσεων. 

- Ελέγχει τα τοπογραφικά διαγράμματα που προορίζο¬ 
νται για σύνταξη πράξεων τακτοποιήσεως και αναλογι¬ 
σμού, όσον αφορά την ακρίβειά τους ως προς την υφι¬ 
στάμενη κατάσταση, την ισχύουσα ρυμοτομία και τους 
όρους δόμησης. 

- Ελέγχει τις οικοδομές από άποψη ορθής εφαρμογής 
ρυμοτομικών και οικοδομικών γραμμών. 

- Ελέγχει τα τοπογραφικά διαγράμματα για έκδοση οι¬ 
κοδομικών αδειών όσον αφορά την ορθότητά τους ως 
προς το εγκεκριμένο σχέδιο, την εφαρμογή του, τους 
όρους δόμησης και περιορισμούς δόμησης και τις προ¬ 
διαγραφές συντάξεώς τους. 

-Τηρεί αρχείο: α) χαρτών και ρυμοτομικών διαγραμμά¬ 
των β) διαταγμάτων γ) πινακίδων εφαρμογής εγκεκριμέ¬ 
νων ρυμοτομικών σχεδίων δ) όρων δόμησης ε) τεχνικών 
εκθέσεων και διαγραμμάτων εφαρμογής. 

- Παρέχει πληροφορίες και εκδίδει βεβαιώσεις για 
όρους δόμησης και χορηγεί αντίγραφα τεχνικών εκθέσε¬ 
ων, διαγραμμάτων εφαρμογής και σχεδίων. 

- Επιβλέπει τοπογραφικές εργασίες στα πλαίσια της 
Ε.Π.Α. 

- Διενεργεί αυτοψίες: α) για την υλοποίηση των παρα¬ 
πάνω (όπου χρειάζεται) β) για εξέταση καταγγελιών. 

- Απαντά σε ερωτήματα πολιτών και εκδίδει βεβαιώ¬ 
σεις, σχετικά με την αρτιότητα και το οικοδομήσιμο των 
οικοπέδωντους για έκδοση άδειας οικοδομής, αγοραπω¬ 
λησίας ή απαλλαγής από φορολογικές επιβαρύνσεις. 

- Γνωμοδοτεί σχετικά με την ανάγκη τακτοποίησης οι¬ 
κοπέδων. 

- Συντάσσει έγγραφα, προσκλήσεις, προπαρασκευαστι¬ 
κά για τη σύνταξη πράξεωντακτοποιήσεως, προσκυρώσε- 
ως και αναλογισμού αποζημιώσεως λόγο ρυμοτομίας. 

- Συντάσσει πράξεις τροποποιήσεως, προσκυρώσεως 
και αναλογισμού αποζημιώσεως λόγω ρυμοτομίας και τις 
κοινοποιεί στους ενδιαφερομένους. 

- Συντάσσει μελέτη τυχόν ενστάσεων που υποβάλλονται 
κατά των πράξεων και επικυρώνει τις πράξεις με απόφαση. 

- Κοινοποιεί τις αποφάσεις Γ ενικού Γ ραμματέα Περιφέ¬ 
ρειας, Υπουργού καιΣ.τ.Ε. στους ενδιαφερομένους. 

- Αποστέλλει αποφάσεις για δημοσίευση στην Εφημε¬ 
ρίδα της Κυβέρνησης που αφορούν αναγνώριση οδού 
προτού 1923. 

- Συντάσσει αποφάσεις αναγνώρισης οικοδομήσιμου 
αποκεκλεισμένων οικοπέδων. 

- Καταρτίζει, συμπληρώνει και τροποποιεί το κτηματο¬ 
λόγιο του Δήμου. 

- Οριοθετεί τα δημοτικά ακίνητα και μεριμνά για τηνπε- 
ρίφραξη αυτών (όπου κρίνεται αναγκαίο) από τις αρμό¬ 
διες υπηρεσίες του Δήμου. 


Δ4) Γ ραφείο Αυθαιρέτων και Επικινδύνων. 

- Ελέγχει οικοδομικές εργασίες. 

- Συντάσσει εκθέσεις αυτοψίας για κατεδάφιση αυθαι¬ 
ρέτων. 

- Μεριμνά για εξέταση ενστάσεων κατά εκθέσεων αυ¬ 
τοψίας αυθαιρέτων από επιτροπή. 

- Προβαίνει στην κατεδάφιση αυθαιρέτων χωρίς (σε πε¬ 
ρίπτωση αυτόφωρου) ή μετά την διαδικασία. 

- Ενεργεί την διαδικασία επιβολής προστίμων αυθαιρέ¬ 
των και εισφοράς 

- Ενεργεί την διαδικασία επιβολής κυρώσεων σε περι¬ 
πτώσεις αλλοιώσεως αρχιτεκτονικών, καλλιτεχνικών, και 
στατικών στοιχείων διατηρητέων κτιρίων. 

- Εξετάζει τα επικίνδυνα από απόψεως υγιεινής θέματα 
υγρασιών κλπ. και τηρεί τη σχετική διαδικασία. 

- Χορηγεί βεβαιώσεις για ηλεκτροδότηση σύμφωνα με 
την εκάστοτε ισχύουσα νομοθεσία. 

Δ5) Γραφείο Ε.Π.Α. 

- Παρακολουθεί και επιβλέπει τη σύνταξη των πολεο- 
δομικών μελετών των πράξεων εφαρμογής, του Γενικού 
Πολεοδομικού Σχεδίου και των μελετών αναθεώρησης 
του εγκεκριμένου ρυμοτομικού σχεδίου στα πλαίσια της 
Επιχείρησης Πολεοδομικής Ανασυγκρότησης (Ε.Π.Α.). 

- Ασχολείται με την διαδικασία τροποποίησης των εγκε¬ 
κριμένων ρυμοτομικών σχεδίων. 

- Ασχολείται με την έκδοση βεβαιώσεων οικοδομησιμό- 
τητας των οικοπέδων των περιοχών που εντάχθηκαν στο 
σχέδιο πόλεως βάση του Ν. 1337/83. 

- Προωθεί τη διαδικασία εγκρίσεως οδών προϋφιστα- 
μένωντου έτους 1923. 

Δ6) Γραφείο Ειδικών Μελετών και Προστασίας Περι¬ 
βάλλοντος. 

- Συντάσσει ή επιβλέπει κυκλοφοριακές μελέτες. 

- Συντάσσει μελέτες ανάπλασης περιοχών ειδικού εν¬ 
διαφέροντος (παραδοσιακού κέντρου κλπ.). 

- Φροντίζει για την σύνταξη και υλοποίηση των πράξεων 
αναλογισμού και την διάνοιξη οδών, πλατειών κλπ. 

- Μεριμνά για την προστασία της ιστορικής και αρχιτε¬ 
κτονικής κληρονομιάς του Δήμου (διατηρητέα κτίρια 
ιστορικού χώροι κλπ,) 

- Μεριμνά για την προστασία του περιβάλλοντος. 

Ως προς την κυκλοφορία ειδικότερα: 

- Συντάσσειτις μελέτες κυκλοφορίας και εισηγείταιτην 
έγκρισή τους και την εφαρμογή τους, ως και την εκτέλε¬ 
ση έργων σήμανσης και φωτεινών σηματοδοτήσεων, ως 
και ελεγχομένων εγκαταστάσεων κλπ. 

- Μεριμνά γιατηντοποθέτηση πινακίδωντων ονομάτων 
των οδών και πλατειών της πόλης, καθώς και πινακίδων 
αρίθμησης των σπιτιών, των καταστημάτων και των ακι¬ 
νήτων γενικά. 

- Μεριμνά ακόμη για την τοποθέτηση ενδεικτικών κυ- 
κλοφοριακών πινακίδων γενικά στους ενδεδειγμένους 
χώρους. 

- Μεριμνά για την από τους υποχρέους κατασκευή των 
πεζοδρομίων, εφαρμόζοντας τις οικείες από τη νομοθε¬ 
σία διατάξεις. Σε περίπτωση αδυναμίας εκτέλεσης των 
έργων αυτών από τους ιδιώτες μέσα στις τασσόμενες 
από το Δήμο προθεσμίες, προέρχεται στις, σύμφωνα με 
τις ανάλογες για την εκτέλεση έργων διατάξεις, στην 
εφαρμογή των διαδικασιών για την εκτέλεση των έργων 
από τον Δήμο. 

- Συντάσσει τις καταστάσεις υποχρεών για την καταβο¬ 
λή του αντιτίμου της δαπάνης κατασκευής κρασπεδορεί¬ 
θρων και πεζοδρομίων από το Δήμο, αφού προηγουμέ¬ 
νως ενεργήσει τον αναλογισμό ανάτρέχον μέτρο πρόσο¬ 
ψης του ακινήτου και μετά τη νόμιμη θεώρησή τους, τις 
στέλνει στο ταμείο για βεβαίωση και είσπραξη. 

- Εκδίδει τις άδειες για την από τους τρίτους εκτέλεση 
διαφόρων εργασιών επί των δημοτικών οδών, πλατειών 
και γενικά κοινοχρήστων χώρων. (Τομές οδοστρωμάτων 
για την τοποθέτηση, επισκευή ή διαρρύθμιση εγκαταστά¬ 
σεων τηλεπικοινωνιών, ηλεκτροφωτισμού και ύδρευσης). 

- Μεριμνά για την από τους υποχρέους πλήρη αποκατά¬ 
σταση τωντομών που εκτελέστηκαν και των φθορώνπου έγι¬ 
ναν σε βάρος των οδών και πεζοδρομίων, επιβλέπει τις εργα¬ 
σίες αυτές καιεισηγείταιτη λήψη των επιβαλλομένων μέτρων 
κατά των αρνουμένων ή εκτελούντων αυτές με πλημμέλεια. 

Άρθρο 5ο 

Η κατανομή του προσωπικού στις διάφορες υπηρεσίες 
και γραφεία του Δήμου και η ανάθεση στο προσωπικό των 
καθηκόντων τόσο αυτών που αναφέρονται στον παρόντα 
οργανισμό, όσο και αυτών που πιθανώς ναπροκύψουνστο 
μέλλον, γίνεται με απόφαση του Δημάρχου αναλόγως των 
παρουσιαζομένων, κάθε φορά, υπηρεσιακών αναγκών. 


Άρθρο 6ο 

Ο παρών Οργανισμός από της δημοσιεύσεώς του στην 
Εφημερίδα της Κυβερνήσεως γίνεται εκτελεστός και κά¬ 
θε διάταξη του ισχύοντος Οργανισμού (απόφ. Δ. Σ/λίου 
377/99 - εγκριτική Περιφέρειας Δυτ. Αττικής 8842/1999, 
ΦΕΚ 2201 /22.12.1999, τ.Β) παύει να ισχύει. 

Ακροτελεύτιο Άρθρο 

Από τις δ/ξεις της παραπάνω απόφασης δεν προκαλεί- 
ται δαπάνη σε βάρος του προϋπολογισμού οικονομικού 
έτους 2001, για τα επόμενα οικονομικά έτη το ύψος της 
δαπάνης σε βάρος του προϋπολογισμού του Δήμου Με¬ 
γάρων, για τις δέκα πέντε (15) επιπλέον θέσεις προσωπι¬ 
κού ορισμένου χρόνου για την κάλυψη εποχιακών παρο¬ 
δικών ή πρόσκαιρων αναγκών, προβλέπεται στο ποσό 
των 45.000.000 δραχμών και θα βαρύνει τον Κ.Α. 
15.112.3. 

Η παρούσα Απόφαση να δημοσιευθεί στην Εφημερίδα 
της Κυβερνήσεως. 

Αιγάλεω, 19 Δεκεμβρίου 2001 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




